KOVILAN ENNA PAZHAM\nഇന്ത്യന് 'മരണ ഡോക്ടര്'ക്ക് ഏഴ് വര്‍ഷം തടവ്\nയുവ കഥാകൃത്ത് വിഎച്ച് നിഷാദ് കോവിലനെ ഓര്‍ക്കുന്നു\nതട്ടകം വായിച്ച് ചൂടുമാറിക്കഴിഞ്ഞിട്ടില്ലാതെ ഒരു മധുര പതിനെട്ടുകാലത്താണ് സക്ഷാല് കോവിലനെ കാണാന് പുലിമടയിലേക്കുതന്നെ ഒരു യാത്രയ്ക്ക് ഒരുങ്ങിയത്. കാലം 1997, യുവ കഥാകൃത്തുക്കള്‍ക്കായി തൃശൂര് അംങ്കണം സാംസ്കാരിക വേദി സംഘടിപ്പിച്ച ഒരാഴ്ച്ചത്തെ കഥാക്യാമ്പിലായിരുന്നു ഞങ്ങള്. എഴുത്തില് ശ്രദ്ധേയരായ കെ. പി അനൂപ്, ഷീജാ വക്കം, പ്രശാന്ത് ടി വളളിക്കുന്ന് തുടങ്ങി നിരവധിപേര് പങ്കെടുത്ത ഒരു സൌഹൃദ കൂട്ടം.\nക്യാമ്പിനിടയില് ഒരു ദിവസത്തെ യാത്ര കോവിലന്‍റെ വീട്ടിലേക്കാണെന്ന് പ്രഖ്യാപിച്ചപ്പോള് മഴയില് പൊട്ടിവിരിഞ്ഞ കൂണുകളെപോലെ ഞങ്ങള് എല്ലാവരും പെട്ടന്ന് സന്തോഷിച്ച് വെളുത്തു. പുലിമടപോലെതന്നെയുളള മുനിമടയ്ക്കടുത്ത് കണ്ടാണിശ്ശേരിയിലെ പുല്ലാനിക്കുന്നില് ബസ്സിറങ്ങി കോവിലന്‍റെ വീട്ടിലേക്ക് നടക്കുമ്പോള് എഴുത്തില് പിച്ചവച്ചുമാത്രം തുടങ്ങിയിരുന്ന ഞങ്ങള്‍ക്ക് ശ്വാസം മാത്രം വിടാമെന്ന മട്ടിലുളള ഒരു ഹൃദയം മാത്രമായിരുന്നു ഉണ്ടായിരുന്നത്.\nപട്ടാള ജീവിതം, മലയാള സാഹിത്യത്തിലേക്ക് സര്‍ഗാത്മകത നിറച്ച തന്‍റെ ഇരട്ട ബാരല് കുഴല് തോക്കുവച്ച് പൊട്ടിച്ച വെടികള്…\nഞങ്ങളേവരേയും അമ്പരപ്പിച്ചുകൊണ്ട് ഒരു വലിയ പന്തലിട്ടിരുന്നു കോവിലന്‍റെ വീട്ടുമുറ്റത്ത്. യുവഎഴുത്തുകാരെ സ്വീകരിക്കാനായിരുന്നു അത്. പന്തലില് കസേരയിട്ട് കോവിലന് ചുറ്റും ഞങ്ങളിരുന്നു. വെളുത്ത താടിയില് തേജസ് പിരിഞ്ഞ് അതിന് പുറത്ത് ഒരു കുസൃതി ചിരികൂടി മൂടിവന്നു നിന്നപ്പോള് കോവിലന് എന്ന് ഭീഷ്മ പിതാമഹന് പൂര്‍ത്തിയായി. ഞങ്ങളവിടെ ക്ലാസ്മുറിയിലെ കുട്ടികളായി.\nകോവിലന് പലതും സംസാരിക്കുകയുണ്ടായി.പട്ടാള ജീവിതം, മലയാള സാഹിത്യത്തിലേക്ക് സര്‍ഗാത്മകത നിറച്ച തന്‍റെ ഇരട്ട ബാരല് കുഴല് തോക്കുവച്ച് പൊട്ടിച്ച വെടികള്… എന്നിങ്ങനെപോയി ആ സംസാരം. ഇടയ്ക്ക് പഴവും ചായയുമെത്തി. കോവിലന്‍റെ ഭാര്യ യശോദാമ്മ ഇതെല്ലാം കണ്ട് ആഹ്ലാദിക്കുന്നുണ്ടായിരുന്നു.\nഇടയ്ക്ക് ഞങ്ങളിലാരോ “തട്ടക”ത്തിന്‍റെ രചനാ വേളയെക്കുറിച്ച് ഒരു ചോദ്യമിട്ടു.\n” എഴുതുമ്പോള് എനിക്ക് വല്ലാത്ത ഒരു അനുഭൂതിയാണ്. “തട്ടകം” എഴുതുമ്പോള് എല്ലാം മറന്ന് ഞാന് രാവും പകലും എഴുതിക്കൊണ്ടിരുന്നു. പലപ്പോഴും ഭക്ഷണം പോലും മറന്നു. ഭാര്യ എന്‍റെ കൈപിടിച്ച് ഭക്ഷണത്തിന് മുന്‍പിലിരുത്തുമായിരുന്നു. വയറു നിറയുന്നതുപോലും അറിഞ്ഞിരുന്നില്ല. വീണ്ടും എഴുത്തിലേക്ക്… ഭക്ഷണത്തിനായുളള ഈ കൈപിടിച്ച് നടത്തലൊഴിച്ചാല് ഞാന് പൂര്‍ണ്ണമായും “തട്ടക” ത്തിന്‍റെ രചനയ്ക്കകത്തായിരുന്നു.\nകോവിലന് വീടിനു മുന്‍പിലുളള വിടര്‍ന്നുകിടന്ന ഒരു വലിയ ചാരുകസേരയിലിരുന്നുകൊണ്ടായിരുന്നു സംസാരം, മലയാളത്തിന്‍റെ മുതിര്‍ന്ന കാര്‍ണവരെപോലെ… സംസാരം തീര്‍ന്നപ്പോള് ഓട്ടോഗ്രാഫിനായി ഞങ്ങള് കോവിലനുചുറ്റും കൂടി. ഷീജാ വക്കത്തോട് മാതൃഭൂമി ബാലപംക്തിയിലെ കവിതകള് കാണുമ്പോള് ഏതാണീകുട്ടിയെന്ന് ചിന്തിക്കാറുണ്ടായിരുന്നു എന്നു പറഞ്ഞു.\nഎന്‍റെ ഓട്ടോഗ്രാഫിന്‍റെ പേജില് പേനവെയ്ക്കുന്നതിന് മുന്‍പ് എവിടെയാണ് വീട് എന്ന് അന്വേഷിച്ചു.\nഞാന് മറുപടി പറഞ്ഞു.\nവിറയ്ക്കുന്ന കൈകളാല് അദ്ദേഹം എഴുതി\n” പരിയാരം എപ്പോഴും ഓര്‍ക്കാറുണ്ട്”\nഅന്ന് അദ്ദേഹം എന്തിനാണ് അങ്ങനെ കുറിച്ചിട്ടതെന്ന് എനിക്കിന്നും അറിയില്ല. ഒരു പക്ഷേ ബാലപംക്തിയില് അന്ന് എഴുതിയിരുന്ന എന്‍റെ കഥകള് അദ്ദേഹം കണ്ടിരിക്കുമോ? അത് ചോദിക്കുവാനുളള ധൈര്യം അന്നത്തെ പതിനേഴുകാരനുണ്ടായിരുന്നില്ല.ഇപ്പോഴും കോവിലന് എന്ന് കേള്‍ക്കുമ്പോഴേ ഞാന് ഓര്‍ക്കുന്നത് അദ്ദേഹം ഞങ്ങള്‍ക്കായി പകര്‍ന്നു തന്ന ആ പഴമാണ്. കോവിലന്‍റെ സംസാരം പോലെ മധുരം മാത്രം അവശേഷിപ്പിച്ച് ഇതാ എന്‍റെ ഓര്‍മ്മയില് ഒരു പഴം വന്നു നില്‍ക്കുന്നു.\nവര: ജയരാജ് ടി ജി


ഇന്റര്‍നെറ്റും ലാപ്‌ടോപ്പും ഉപയോഗിച്ചു, ചപ്പാത്തിക്കടയില് ജോലി; ഭീകര് പിടിയിലായത് എന്‍ഐഎയുടേയും ഐബിയുടേയും സമയോചിത ഇടപെടല് | Newsthen l The news interactive\nഇന്റര്‍നെറ്റും ലാപ്‌ടോപ്പും ഉപയോഗിച്ചു, ചപ്പാത്തിക്കടയില് ജോലി; ഭീകര് പിടിയിലായത് എന്‍ഐഎയുടേയും ഐബിയുടേയും സമയോചിത ഇടപെടല്\nNews Then 19 September 2020\tNo Comments al qaeda terroristkeralaKOCHINIA\nകൊച്ചി: എന്‍ഐഎയുടെ പിടിയിലായ അല് ഖായിദ ഭീകരരെക്കുറിച്ച് ഞെട്ടിക്കുന്ന വെളിപ്പെടുത്തലുകളാണ് ഓരോ നിമിഷവും പുറത്ത് വന്നുകൊണ്ടിരിക്കുന്നത്. നിര്‍മാണ തൊഴിലാളികളാണെന്ന വ്യാജേന താമസിച്ചിരുന്ന അവര് കൊച്ചി നാവിക അക്കാഡമിയും ഷിപ്പിയാര്‍ഡും തകര്‍ക്കാന് പദ്ധതിയിട്ടിരുന്നതായാണ് പുറത്ത് വരുന്ന വിവരം.\nഇന്ത്യയുടെ തന്ത്രപ്രധാന മേഖലകളില് ആക്രമണം നടത്തി സാധാരണക്കാരായ ജനങ്ങളെ കൊലപ്പെടുത്തുന്നതിനാണ് ഭീകരര് ലക്ഷ്യമിട്ടിരുന്നതെന്നാണ് എന്‍ഐഎ അറിയിച്ചത്. ഇവരുടെ കയ്യില്‍നിന്ന് വിവിധ രേഖകള്, മൊബൈല് ഫോണുകള്, ലഘുലേഖകള്, നാടന് തോക്കുകള് എന്നിവയും പിടിച്ചെടുത്തിട്ടുണ്ട്.\nഅന്യസംസ്ഥാന തൊഴിലാളികളായി എത്തി കൊച്ചിയിലെ പലമേഖലകളിലായിരുന്നു ജോലി ചെയ്തിരുന്നത്. ചപ്പാത്തികടയിലും വീട് നിര്‍മ്മാണ ജോലികള്‍ക്കും ഏര്‍പ്പെട്ടിരുന്നു.\nകൊച്ചിയല് ഏലൂരിനടുത്ത് പാതാളത്ത് പിടികൂടിയ അല് ഖായിദ ഭീകരന് എന്ന് സംശയിക്കുന്ന മുര്‍ഷിദ് ഹസന് ലാപ്‌ടോപ് ഉപയോഗിച്ചിരുന്നതായി കൂടെ താമസിച്ചിരുന്ന യുവാവ് വെളിപ്പെടുത്തി. കെട്ടിടനിര്‍മാണത്തിനായി പോയിരുന്ന ഇയാള് സ്മാര്‍ട്‌ഫോണും ഇന്റര്‍നെറ്റും ഉപയോഗിച്ചിരുന്നു. മിക്ക ദിവസവും ഇയാള് ജോലിക്ക് പോകാറില്ലായിരുന്നു എന്നും ഇടയ്ക്ക് ചായക്കടയിലും പണിക്ക് പോയിരുന്നു എന്നും യുവാവ് പറയുന്നു.\nപാതാളത്തെ വീട് കെട്ടിട നിര്‍മാണത്തിനും മറ്റു പ്രാദേശിക ജോലികള്‍ക്കും തൊഴിലാളികളെ വിതരണം ചെയ്യുന്നയാള് വാടകയ്‌ക്കെടുത്തിരുന്നതാണ്. ഇവിടെ അഞ്ചു പേരാണ് താമസിച്ചിരുന്നത്. അതേസമയം, പ്രതി താമസിച്ചിരുന്ന കെട്ടിടത്തിന്റെ ഉടമ ഇവിടെ ഒരു പലചരക്ക് കട നടത്തി വരുന്നയാളാണ്. ഇയാള്‍ക്ക് കാര്യമായ രാഷ്ട്രീയമോ മതപരമോ ആയ സംഘടനാ ബന്ധങ്ങളൊന്നും ഉള്ള ആളല്ല എന്നാണ് വ്യക്തമാകുന്നത്. കൊച്ചിയില് പിടിയിലായ പ്രതികള് പരസ്പരം ബന്ധപ്പെട്ടിരുന്നു എന്നാണ് എന്‍ഐഎ നല്‍കുന്ന വിവരം. ഇവര് ഏതെല്ലാം രീതികളിലാണ് ബന്ധപ്പെട്ടിരുന്നത് എന്നോ ഇടപാടുകള് എന്തായിരുന്നു എന്നോ ഉദ്യോഗസ്ഥര് അന്വേഷിച്ച് വരികയാണ്.\nഒരാഴ്ച മുന്‍പാണ് തീവ്രവാദികളുടെ സാന്നിധ്യത്തെപ്പറ്റി എന്‍ഐഎ, ഡിജിപിക്ക് വിവരം കൈമാറിയതും സഹായം ആവശ്യപ്പെട്ടതും. ഡിജിപി ഇന്റലിജന്‍സ് മേധാവിക്കു വിവരം കൈമാറി. തീവ്രവാദ വിരുദ്ധസേനാ മേധാവിയെയും വിവരം അറിയിച്ചു. തുടര്‍ന്ന് ഡല്‍ഹിയില്‍നിന്ന് എന്‍ഐഎ ഉദ്യോഗസ്ഥരെത്തിയശേഷം ആലുവ റൂറല് പൊലീസും സംസ്ഥാന ഇന്റലിജന്‍സ് വിഭാഗവും തീവ്രവാദ വിരുദ്ധസേനയിലെ ഉദ്യോഗസ്ഥരും ചര്‍ച്ച നടത്തി. എന്‍ഐഎ നല്‍കിയ വിവരങ്ങളനുസരിച്ച് സ്ഥലത്തെക്കുറിച്ച് കേരള പൊലീസ് വിവരങ്ങള് കൈമാറി. പ്രതികളെ അറസ്റ്റു ചെയ്യുന്ന സംഘത്തോടൊപ്പം കേരള പൊലീസും ഉണ്ടായിരുന്നു. വീട് വളഞ്ഞാണ്3പേരെയും അറസ്റ്റു ചെയ്തത്.\nPrevious Previous post: ലഹരിമരുന്ന് കേസ്;2നടന്മാരും ഒരു കോണ്‍ഗ്രസ് നേതാവും ചോദ്യം ചെയ്യലിന് ഹാജരായി\nNext Next post: പൂവരണി വാഹനാപകടം: രണ്ടു പേർ മരിച്ചു


വെള്ളം തേടിയിറങ്ങിയ ഏഴ് ആനകള് ഷോക്കേറ്റ് ചെരിഞ്ഞു\nറെയില്‍വെയുടെ വൈദ്യുതി ലൈനില് നിന്ന് ഷോക്കേറ്റായിരുന്നു ദാരുണാന്ത്യം.\n28 Oct, 2018 at 06:43 AM\nഒഡീഷയിലെ ധേന്‍കനല് ജില്ലയില് വെള്ളം തേടി ഇറങ്ങിയ ഏഴ് കാട്ടാനകള് ഷോക്കേറ്റ് ചെരിഞ്ഞു. സദര് കാട്ടില് നിന്നുള്ള ആനകളാണ് കമലാങ്ക ഗ്രാമത്തിലെ കനാല് ലക്ഷ്യമാക്കി നീങ്ങുന്നതിനിടെ അപകടത്തില്‍പ്പെട്ടത്. റെയില്‍വെയുടെ വൈദ്യുതി ലൈനില് നിന്ന് ഷോക്കേറ്റായിരുന്നു ദാരുണാന്ത്യം.\n13 കാട്ടാനകളാണ് കൂട്ടമായി നാട്ടിലെത്തിയത്. അഞ്ച് പിടിയാനകള്‍ക്കും രണ്ട് കൊമ്പനാനകള്‍ക്കുമാണ് ഷോക്കേറ്റത്. മൂന്ന് ആനകളുടെ മൃതദേഹം റോഡിലും രണ്ടെണ്ണം കനാലിലുമായിരുന്നു. നാട്ടുകാര് അറിയിച്ചതിനെ തുടര്‍ന്ന് വനംവകുപ്പ് ഉദ്യോഗസ്ഥരെത്തി മൃതദേഹങ്ങള് മാറ്റി.\n2010ന് ശേഷം ഒഡീഷയില് 102 ആനകള് ഷോക്കേറ്റ് ചെരിഞ്ഞു. 2009 മുതല് 2017 വരെ രാജ്യത്ത് 655 ആനകളാണ് അപകടത്തില് ചെരിഞ്ഞത്. ഈ പശ്ചാത്തലത്തില് വൈദ്യുതലൈനുകള് 17-18 അടി വരെ ഉയര്‍ത്തണമെന്ന് വനം വകുപ്പ് ഊര്‍ജ വകുപ്പിനോട് ആവശ്യപ്പെട്ടിട്ടുണ്ട്.


Vanambadi serail fame Uma Nair's tattoo photo went viral|വാനമ്പാടി സീരിയലിലെ മോഹനും നിര്‍മ്മലയും! വിമര്‍ശകന് ചുട്ട മറുപടിയുമായി താരം! ടാറ്റു ചിത്രം വൈറല്! - Malayalam Filmibeat\nവാനമ്പാടി സീരിയലിന് മികച്ച പിന്തുണയാണ് ലഭിച്ചുകൊണ്ടിരിക്കുന്നത്. ഉദ്വേഗഭരിതമായ മുഹൂര്‍ത്തങ്ങളുമായാണ് പരമ്പര മുന്നേറുന്നത്. വാനമ്പാടി ക്ലൈമാക്‌സിലേക്ക് കടന്നിരിക്കുകയാണെന്ന് വ്യക്തമാക്കി താരങ്ങള് എത്തിയിരുന്നു. സീരിയലിന്റെ ചിത്രീകരണം തീര്‍ന്നതാണോയെന്നായിരുന്നു ആരാധകരില് ചിലരുടെ ചോദ്യം. സീരിയല് തീരാന് പോവുകയാണോയെന്നും ഇനി നിങ്ങളെയെല്ലാം മിസ്സ് ചെയ്യുമെന്ന് പറഞ്ഞും ആരാധകരെത്തിയിരുന്നു. പരമ്പരയുമായി ബന്ധപ്പെട്ട വിശേഷങ്ങളെല്ലാം നിമിഷനേരം കൊണ്ട് തന്നെ വൈറലായി മാറാറുണ്ട്.\nശ്രീമംഗലം കുടുംബത്തിലോ മോഹനും പത്മിനിയും അവരുടെ ജീവിതത്തിലെ അപ്രതീക്ഷിത സംഭവങ്ങളിലൂടെയുമായാണ് പരമ്പര മുന്നേറുന്നത്. തംബുരുവും അനുമോളുമെല്ലാം മികച്ച പ്രകടനമാണ് പുറത്തെടുക്കുന്നതെന്നായിരുന്നു ആരാധകരും പറഞ്ഞത്. മോഹനെ അവതരിപ്പിച്ചത് സായ് കിരണായിരുന്നു. അന്യഭാഷാ താരമായിരുന്നിട്ടും മലയാളക്കര നല്‍കിയ പിന്തുണയെക്കുറിച്ച് പറഞ്ഞായിരുന്നു സായ് കിരണ് എത്തിയത്. നിര്‍മ്മലേട്ടത്തിയായാണ് ഉമ നായര് എത്തുന്നത്. ഉമ നായര് പങ്കുവെച്ച ഫോട്ടോയാണ് ഇപ്പോള് വൈറലായിക്കൊണ്ടിരിക്കുന്നത്.\nസോഷ്യല് മീഡിയയില് സജീവമായ താരങ്ങളിലൊരാളാണ് ഉമ നായര്. നിര്‍മ്മലേട്ടത്തി എന്നാണ് ആരാധകര് ഈ താരത്തെ വിളിക്കാറുള്ളത്. ഇന്‍സ്റ്റഗ്രാമിലൂടെയാണ് ഉമ നായര് വിശേഷങ്ങള് പങ്കുവെക്കാറുള്ളത്. വാനമ്പാടി സീരിയലില് പ്രവര്‍ത്തിക്കാന് കഴിഞ്ഞതിന്റെ സന്തോഷം പങ്കുവെച്ചായിരുന്നു നേരത്തെ താരമെത്തിയത്. ചിപ്പിക്കൊപ്പമുള്ള ചിത്രവും ഉമ പോസ്റ്റ് ചെയ്തിരുന്നു. ഇനി നിര്‍മ്മലേടത്തിയെ എങ്ങനെ കാണുമെന്നും മിസ്സ് ചെയ്യുമെന്നും പറഞ്ഞായിരുന്നു ആരാധകര് എത്തിയത്.\nടാറ്റൂ ആർട്ട് ഒരുപാട് ഇഷ്ടമായിരുന്നു ഒപ്പം പേടിയും . എനിക്ക് ധൈര്യം തന്നത് ടാറ്റൂ പ്രേമി ആയ പ്രിയപ്പെട്ട സായി കിരൺ ആയിരുന്നുവെന്ന് പറഞ്ഞാണ് ഉമ നായര് എത്തിയത്. കൈയ്യിലെ ടാറ്റു കാണിച്ച് ചിരിച്ച് നില്‍ക്കുന്ന ഫോട്ടോയും താരം പോസ്റ്റ് ചെയ്തിരുന്നു. നിമിഷനേരം കൊണ്ടായിരുന്നു ഫോട്ടോയും കുറിപ്പും വൈറലായി മാറിയത്. സീരിയലില് സാധാരണ പോലെ കാണുന്ന ഉമ നായര് ഇത്രയും മോഡേണായിരുന്നോയെന്നായിരുന്നു ആരാധകര് ചോദിച്ചത്. ടാറ്റു പൊളിച്ചുവെന്നും കിടിലനായെന്നുമുള്ള കമന്‍റുകളും ചിത്രത്തിന് കീഴിലുണ്ട്.\nമോശം കമന്‍റിന് മറുപടി\nമോശം കമന്‍റുകളും പോസ്റ്റിന് കീഴിലായിരുന്നു. ചുട്ട മറുപടിയായിരുന്നു ഉമ നായര് നല്‍കിയത്. ഉമ നായരുടെ മറുപടി പൊളിച്ചുവെന്നായിരുന്നു ആരാധകര് പറഞ്ഞത്. സോഷ്യല് മീഡിയയിലൂടെ മറുപടി വൈറലായിക്കൊണ്ടിരിക്കുകയാണ്. ചേട്ടാ തുടയിൽ ഒരു ടാറ്റു വേഗം ഇട്ടിട്ടു വാ എന്നിട്ട് ആ ചേച്ചിടെ അടുത്ത് ചെന്ന് ഇതുപോലെ നില്ല്" എന്നാണ് ഒരാൾ കമന്റിട്ടത്. "മോന് കണ്ടിട്ട് അങ്ങ് സുഖിക്കുന്നില്ല അല്ലെ, പോട്ടെ സാരമില്ല ഈ അസുഖത്തിന് ഇപ്പൊ നല്ല ചികിത്‌സ കേരളത്തിൽ ഉണ്ടെന്നുള്ള മറുപടിയായിരുന്നു താരം നല്‍കിയത്. വ്യാജ ഐഡിക്കും മോശം കമന്റ്സിനും ഒരുപാട് മറുപടി കൊടുക്കേണ്ടി വരും. ഒക്കെ ആണോയെന്നായിരുന്നു താരം പിന്നീട് ചോദിച്ചത്.\nവാനമ്പാടി അവസാനിക്കാന് പോവുകയാണെന്ന് വ്യക്തമാക്കി സായ് കിരണ് നേരത്തെ എത്തിയിരുന്നു. ഫേസേബുക്കില് പുതിയ ഫ്രെയിം ആഡ് ചെയ്തതിനെക്കുറിച്ചും താരം കുറിച്ചിരുന്നു. നായികയായ സുചിത്ര ചന്തുവിനേയും ടാഗ് ചെയ്തായിരുന്നു സായ് കിരണിന്‍റെ പോസ്റ്റ്. ഇനി നിങ്ങളെയെല്ലാം മിസ്സ് ചെയ്യുമെന്ന് പറഞ്ഞും ഇവരെത്തിയിരുന്നു. എല്ലാവരോടുമൊപ്പം പ്രവര്‍ത്തിക്കാന് കഴിഞ്ഞതില് സന്തോഷമുണ്ടെന്നും സായ് കുറിച്ചിരുന്നു.\nVanambadi serail fame Uma Nair's tattoo photo went viral


ബോളിവുഡ് നടന് സുശാന്ത് സിങ് രാജ്പുത് മരിച്ച നിലയില് | MalluCommunity\nHome Entertainment ബോളിവുഡ് നടന് സുശാന്ത് സിങ് രാജ്പുത് മരിച്ച നിലയില്\nബോളിവുഡ് നടന് സുശാന്ത് സിങ് രാജ്പുത് മരിച്ച നിലയില്\nമുംബൈ ബാന്ദ്രയിലെ വസതിയില് തൂങ്ങി മരിച്ച നിലയിലാണ് കണ്ടെത്തിയത്.\nബോളിവുഡ് നടന് സുശാന്ത് സിങ് രാജ്പുത് മരിച്ച നിലയില്. മുംബൈ ബാന്ദ്രയിലെ വസതിയില് തൂങ്ങി മരിച്ച നിലയിലാണ് കണ്ടെത്തിയത്. 34 വയസ്സായിരുന്നു. കയ്പ്പോച്ചെ എന്ന സിനിമയിലൂടെയാണ് അഭിനയം തുടങ്ങിയത്. എംഎസ് ധോണി ദ അണ്‍ടോള്‍ഡ് സ്റ്റോറി, പികെ, കേദാര്‍നാഥ്, വെല്‍ക്കം ടു ന്യൂയോര്‍ക്ക് തുടങ്ങിയവയാണ് പ്രധാന ചിത്രങ്ങള്. ചിച്ചോരെയാണ് സുശാന്തിന്‍റേതായി അവസാനം പുറത്തിറങ്ങിയ ചിത്രം. കുറച്ച് ദിവസങ്ങള്‍ക്ക് മുന്‍പ് സുശാന്തിന്‍റെ മാനേജര് ദിഷ സാലിയനെ മരിച്ച നിലയില് കണ്ടെത്തിയിരുന്നു. പിന്നാലെയാണ് സുശാന്തിന്‍റെ മരണം.\nടെലിവിഷൻ താരം, അവതാരകൻ, നർത്തകൻ എന്നീ നിലയിലും പ്രശസ്തനാണ്. 1986 ജനുവരി 21ന് ബിഹാറിലെ പട്നയിൽ ജനിച്ച സുശാന്ത് ടിവി സീരിയലിലൂടെയാണ് അഭിനയ ജീവിതത്തിലേക്ക് പ്രവേശിച്ചത്. ചേതൻ ഭഗത്തിന്റെ ത്രീ മിസ്റ്റേക്സ് ഓഫ് ലൈഫ് എന്ന പുസ്തകത്തെ ആസ്പദമാക്കി അഭിഷേക് കപൂറിന്റെ സംവിധാനത്തിൽ 2013ൽ പുറത്തിറങ്ങിയ കൈ പോ ചെ ആണ് ആദ്യ ചിത്രം. അതേവർഷം പുറത്തിറങ്ങിയ ശുദ്ധ് ദേശീ റോമാൻസ് എന്ന ചിത്രവും ഹിറ്റായി. ഇതോടെ സുശാന്ത് ബോളിവുഡിലെ മുൻനിരയിലേക്ക് ഉയര്‍ന്നു.\nനെറ്റ്ഫ്‌ളിക്‌സ് ഫിലിംഡ്രൈവിലാണ് സുശാന്ത് സിങ് രജ്പുതിനെ അവസാനമായി കണ്ടത്. ചുരുങ്ങിയകാലത്തിനിടെ യുവാക്കള്‍ക്കിടയില് ശ്രദ്ധേയനാകാന് താരത്തിനായിരുന്നു. കഴിഞ്ഞ ആറു മാസമായി സുശാന്തിനു മാനസികമായ പ്രശ്നങ്ങൾ അലട്ടിയിരുന്നതായാണ് പൊലീസിന്റെ പ്രാഥമിക റിപ്പോർട്ട്. ഇതാകും ആത്മഹത്യയിലേക്കു നയിച്ചതെന്നാണ് അടുത്ത സുഹൃത്തുക്കൾ പറയുന്നത്.\nPrevious articleസൗദിയില് നിന്നും കെ.എം.സി.സി ചാര്‍ട്ട് ചെയ്യുന്ന ആദ്യ വിമാനം നാളെ പുറപ്പെടും\nNext articleസൗദി അറേബ്യ ഞായറാഴ്ച മുതൽ സാധാരണ ജീവിതത്തിലേക്ക് ജാഗ്രതയോടെ മടങ്ങും\n‘ആമേന് സിനിമക്ക് വേണ്ടിയിട്ട സെറ്റ് തീര്‍ത്ഥാടന കേന്ദ്രമോ?’; സത്യാവസ്ഥ ഇങ്ങനെയാണ്\nബേസില് ജോസഫിന്‍റെ സംവിധാനത്തില് ടോവിനോ തോമസ് നായകനായി അഭിനയിക്കുന്ന മിന്നല് മുരളി സിനിമയുടെ സെറ്റ് തകര്‍ത്തതുമായി ബന്ധപ്പെട്ട വിവാദം ചൂടുപിടിച്ചിരിക്കെ ആമേന് സിനിമയിലെ പള്ളിക്കെതിരെ വ്യാജ പ്രചരണവുമായി സംഘപരിവാര്. 2013ല് ആമേന് സിനിമയിലെ...\nഗോതമ്പ് പായ്ക്കറ്റുകളില് 15,000 ഒളിപ്പിച്ചു നല്‍കിയ ആ ‘റോബിന്‍ഹുഡ്’ താനല്ലെന്ന് ആമിര് ഖാന്\nmallu_community - May 4, 2020 0\nബോളിവുഡ് താരം ആമിര് ഖാന് ലോക്ഡൌണില് വലയുന്ന പാവപ്പെട്ടവര്‍ക്ക് ഗോതമ്പ് പായ്ക്കറ്റിനുള്ളില് 15,000 രൂപ ഒളിപ്പിച്ച് സഹായം നല്‍കിയെന്ന വാര്‍ത്ത കഴിഞ്ഞ ഒരാഴ്ചയായി സോഷ്യല് മീഡിയയില് നിറഞ്ഞു നിന്നിരുന്നു. ഒരു ടിക്ടോക് വീഡിയോയിലൂടെയാണ് സംഗതി...\nകൊവിഡ് പ്രതിരോധം; വിശ്രമിക്കാനുള്ള സമയമല്ല, ഇനിയുള്ള ദിവസങ്ങള് പരമപ്രധാനമാണെന്ന് നടന് മമ്മൂട്ടി\nmallu_community - May 3, 2020 0\nകൊറോണയുമായുള്ള യുദ്ധത്തിന്റെ ആദ്യഘട്ടത്തില് നമ്മള് മേല്‍ക്കൈ നേടിയെങ്കിലും ഇനിയുള്ള ദിവസങ്ങള് പരമപ്രധാനമാണെന്ന് നടന് മമ്മൂട്ടി. നമ്മള് ജാഗ്രത തുടരുക തന്നെ വേണം. ആദ്യഘട്ടത്തിൽ പൊരുതി നേടിയ നേട്ടങ്ങളുടെ തുടർച്ചയായിരിക്കണം നമ്മുടെയെല്ലാം ലക്ഷ്യമെന്നും താരം...


മുത്തേ... മുത്തേ... ആണ് മുത്തേ... പെണ്ണിനെന്താ മലപ്പുറത്ത് കാര്യം?\n16 March 2017 2:14 AM GMT\nഒടുവിൽ എല്ലാം പതിവ് പോലെ തന്നെ നടന്നു. ഏറെ അഭ്യൂഹങ്ങൾക്കൊടുവിൽ പികെ കുഞ്ഞാലിക്കുട്ടി തന്നെ മലപ്പുറം ഉപ തിരഞ്ഞെടുപ്പിൽ മുസ്ലിം ലീഗിന്റെ പോരാളിയെന്നു പാണക്കാട് തറവാട്ടിൽ നിന്ന് അറിയിപ്പ് ഉണ്ടായിരിക്കുന്നു. പോരിനൊത്ത പോരാളി തന്നെയാണ് പാണ്ടികടവത്തു കുഞ്ഞാലിക്കുട്ടി എന്ന കുഞ്ഞാപ്പ എന്ന കാര്യത്തിൽ തർക്കം വേണ്ട. കുറ്റിപ്പുറത്ത് ഒരിക്കൽ വീണുപോയതു ഗതികേടെന്ന് കുഞ്ഞാപ്പക്കും അറിയാം. പഴയ മഞ്ചേരി പേര് മാറി എത്തിയ മലപ്പുറം ലോക് സഭ മണ്ഡലവും കുറ്റിപ്പുറവും മാപ്പിള നാട്ടിൽ തന്നെയെങ്കിലും രണ്ടും രണ്ടാണ്.\nമലപ്പുറം മണ്ഡലത്തിൽ കുഞ്ഞാലിക്കുട്ടി പാട്ടും പാടി ജയിക്കും. പക്ഷെ, വീണ്ടും ഒരിക്കൽ കൂടി ഒട്ടേറെ പേരെ, പ്രത്യേകിച്ചും വനിതാ മുസ്ലിം ലീഗുകാരെ, ഏറെ കൊതിപ്പിച്ചതിനും ഇത്തിരി നാടകത്തിനും ഒടുവിലാണ് തുടക്കം മുതൽ സ്ഥാനാർഥി പട്ടികയിൽ ഇടം നേടിയ കുഞ്ഞാലിക്കുട്ടി മത്സര രംഗത്ത് ഇറങ്ങുന്നത് എന്നതും ശ്രദ്ധേയമാണ്.\nഇവിടെ അതിലേറെ ശ്രദ്ധേയമാകുന്നത് മാപ്പിള നാട്ടിലെ പെൺ പരാജയം കൂടിയാണ്. പരാജയപ്പെട്ടത് മറ്റാരുമല്ല; ലീഗിന്റെ മതേതര മുഖമായി നിലകൊണ്ട ഇ അഹമ്മദിന്റെ മകൾ ഫൗസിയ കൂടിയാണ്. സാധാരണ ഗതിയിൽ എംഎൽഎയോ എംപിയോ മന്ത്രിയോ ഒക്കെ ആയവർ ആ സ്ഥാനത്തിരുന്ന് മരിക്കുമ്പോൾ വരുന്ന ഉപ തിരഞ്ഞെടുപ്പിൽ സഹതാപ തരംഗം എന്നൊരു ചിന്തയും അതിന്റെ ഭാഗമായി വിധവ, മകൻ, മകൾ അതുമല്ലെങ്കിൽ സഹോദരൻ, സഹോദരി എന്നൊക്കെ ഒരു പതിവ് ഉണ്ട്. ഈ പതിവുകളെക്കുറിച്ചു ആരൊക്കെയോ പറഞ്ഞത് വെച്ചാകാം ഫൗസിയയും സ്ഥാനാർഥി കുപ്പായം തുന്നി തുടങ്ങിയത്. ഇങ്ങനെ ഒരു കുപ്പായം തുന്നി തുങ്ങുമ്പോൾ ഉപ്പയോട് മാപ്പിള നാട് അവസാന നാളുകളിൽ ചെയ്ത നന്ദികേട് കൂടി ഫൗസിയ ഡോക്ടർ ഓർക്കേണ്ടതുണ്ടായിരുന്നു. അതോടൊപ്പം സ്ത്രീകൾക്ക് മാപ്പിള നാട്ടിൽ എന്തുണ്ട് വിലയെന്ന കാര്യവും.\nഫൗസിയ മാപ്പിള നാട്ടുകാർക്ക് വെറും ഒരു പെണ്ണായി പോയി. അല്ലെങ്കിലും പൊന്നുരുക്കുന്നിടത്തു പൂച്ചക്ക് എന്ത് കാര്യം എന്ന് ചോദിച്ചതുപോലെ മാപ്പിള നാട്ടിൽ പെണ്ണുങ്ങൾക്ക് എന്ത് കാര്യം എന്ന് അറിയണമെങ്കിൽ ഖമറുന്നിസ അൻവറോടും മറിയുമ്മയോടും ചോദിക്കണം.\nഇതല്ലേ ലീഗ്. മുത്തേ മുത്തേ പൊൻ മുത്തേ വിളികൾക്കിടയിൽ ആരും അറിയാത്തതല്ലാത്ത പുരുഷാധിപത്യം കൊണ്ടുനടക്കുന്ന ഒരു രാഷ്ട്രീയ പാർട്ടിയുടെ യഥാർത്ഥ മുഖം തന്നെയാണ് ഇന്നിപ്പോൾ മലപ്പുറത്തെ സ്ഥാനാർഥി നിര്‍ണ്ണയത്തിലൂടെ പുറത്തുവന്നിരിക്കുന്നത്. പതിവ് പോലെ തന്നെ വീണ്ടും ഒരു വനിതക്ക് അവസരം നിഷേധിക്കുന്ന പതിവ് ശൈലി തന്നെ ഒരു മതേതര പാർട്ടിയെന്ന് സ്വയം അവകാശപ്പെടുന്ന മുസ്ലിം ലീഗ് പിന്തുടരുമ്പോൾ ആ പാർട്ടിയുടെ സ്വയം പ്രഖ്യാപിത മതേതര കാഴ്ചപ്പാടും സ്ത്രീകളോടുള്ള സമീപനവും ഇത് സംബന്ധിയായ നിലപാടുകളും ചോദ്യം ചെയ്യപ്പെടാതെ വയ്യ.\nമുസ്ലിം ലീഗ് ദേശീയ നേതാവും കേന്ദ്ര മന്ത്രിയുമൊക്കെയായിരുന്ന ഇ അഹമ്മദ് മരിച്ച ഒഴിവിലേക്കാണ് ഇപ്പോൾ ഇടക്കാല തിരഞ്ഞെടുപ്പ് നടക്കുന്നത്. മരിക്കുമ്പോൾ ഇ അഹമ്മദ് മലപ്പുറം ജില്ലയിലെ മലപ്പുറം ലോക് സഭ മണ്ഡലത്തിൽ നിന്നുള്ള തിരഞ്ഞെടുക്കപ്പെട്ട എംപി ആയിരുന്നു. ആ ഒഴിവിലേക്ക് നടക്കുന്ന ഒരു ഉപ തിരഞ്ഞെടുപ്പിൽ മകൾ സ്ഥാനാർത്ഥിത്വം ആഗ്രഹിക്കുന്നത് അത്ര വലിയ കുറ്റമല്ല.\nഉപ്പ അഹമ്മദിനെയും മുസ്ലിം വനിതാ ലീഗ് നേതാവ് ഖമറുന്നിസ അന്‍വറിനെയും പോലെ കണ്ണൂർകാരി വരത്തി എന്നത് മാത്രമല്ല ഫൗസിയക്കും വിനയായത്. വിദേശത്തു ജോലി ചെയ്യുന്ന ഒരു വനിതാ ഡോക്ടർക്ക് അവർ ആരുടെ മകളായാലും പെൺ വിദ്യാഭാസ്യത്തിനു മുഖം തിരഞ്ഞു നിൽക്കുന്ന മാപ്പിള നാട്ടിൽ എന്ത് കാര്യം? പെണ്ണിന്റെ പഠനം പണ്ടും ഈ മാപ്പിള നാട്ടിൽ വലിയ പ്രശ്നം തന്നെയായിരുന്നു. അക്കാലത്താണ് മുസ്ലിം എഡ്യൂക്കേഷൻ സൊസൈറ്റി ഉദയം ചെയ്തതും സുന്നികളുടെ വധ ഭീഷണികൾക്ക് വഴങ്ങാതെ പെണ്‍കുട്ടികള്‍ക്ക് വിദ്യാഭ്യാസം സാധ്യമാക്കിയതും.\nമരിച്ചവരുടെ ഭാര്യമാർ വെറും സതി അർപ്പിതർ ആവേണ്ടതുണ്ടോ എന്ന് ചോദിച്ചത് ബ്രിട്ടീഷുകാരാവാം. പക്ഷെ രാജ റാം മോഹൻ റോയിയുടെയും പേരിലിലാണ് ഈ പെൺ കുരുതി ആദ്യമായി എതിർക്കപ്പെട്ടത് എന്ന കാര്യം ഓർമയിൽ വെച്ച് കൊണ്ടുതന്നെയാണ് മാപ്പിള ലീഗിനോട് ചില ചോദ്യങ്ങൾ ഉന്നയിക്കുന്നത്. അല്ല ഭായി പെണ്ണിനെ അടിച്ചിരുത്തി നിങ്ങളുടെ പാർട്ടിയും മത സംഘടനകളും എവിടെ നിൽക്കുന്നു എന്ന് എപ്പോഴെങ്കിലും ആലോചിച്ചു ന്നോക്കിയിയിട്ടുണ്ടോ?\nഇത് ഇന്നും ഇന്നലെയും തുടങ്ങിയ ഗർവ് കലർന്ന ആൺ കോയ്മ എന്ന് കരുതാൻ ആവില്ലല്ലോ. മകൾ ഫൗസിയക്കും ഒരു അവകാശമുണ്ടെന്ന ചിന്തയിൽ നിന്ന് തന്നെയാവുമല്ലോ അവരും രംഗത്ത് വന്നത്. ഇടക്ക് എന്തൊക്കെ നാടകങ്ങൾ ആയിരുന്നു. കുഞ്ഞാപ്പ ഒന്ന് നിനച്ചാൽ അത് കുഞ്ഞാപ്പക്ക് തന്നെയെന്ന് ആർക്കാണ് അറിയാത്തത്. പെണ്ണൊരുത്തിയെ അടിച്ചിരുത്താൻ ഇത്ര വലിയ നാടകം വേണ്ടിയിരുന്നോ എന്ന് മാത്രം മനസ്സിലാകുന്നില്ല. ഒരർഥത്തിൽ അഹമ്മദിന്റെ മോൾക്ക് മലപ്പുറത്ത് എന്തുണ്ട് കാര്യം? ബാപ്പ കണ്ണൂർകാരൻ. മലപ്പുറത്തിന്റെ ദത്തുപുത്രൻ. അഹമ്മദിനെ ദത്തെടുത്ത സിഎച്ച് മുഹമ്മദ് കോയയോ സീതി ഹാജിയോ ഇന്നില്ല. എല്ലാം മലപ്പുറം മയം എന്ന് മലപ്പുറത്തെ പുത്തൻകൂറ്റുകാർ പറഞ്ഞു വെച്ചതും ഇക്കഴിഞ്ഞ ലോക് സഭ തിരഞ്ഞെടുപ്പു കാലത്തു നമ്മൾ കണ്ടതാണ്. എന്നിട്ടും പാണക്കാട് കുടുംബത്തിൽ ഉണ്ടായിരുന്ന പിടിപാടും ദേശീയ തലത്തിൽ ഉണ്ടായിരുന്ന തല എടുപ്പും മാനിച്ചു അഹമ്മദിനെ സ്ഥാനാർത്ഥിയാക്കി.\nഅഹമ്മദിന്റെ വിജയം രണ്ട് ലക്ഷത്തിനടുത്ത ഭൂരിപക്ഷത്തിനായിരുന്നു എന്നത് ലീഗുകാർ പാടി നടക്കുന്നതിലും ഒരു സ്ത്രീ വിരുദ്ധ രാഷ്ട്രീയമുണ്ട്. കാരണം മറുപക്ഷത്തു ഉണ്ടായിരുന്ന മുഖ്യ എതിരാളി ഒരു വനിതയും അതിലേറെ തട്ടമിടാത്ത ഒരു കമ്മ്യൂണിസ്റ്റുകാരിയും. എതിരാളിയുടെ പേര് പികെ സൈനബ. മലപ്പുറത്ത് ചെങ്കൊടി ആദ്യമായി ഉയര്‍ന്ന നിലമ്പൂരിൽ നിന്ന് തന്നെ ഒരു ഉമ്മച്ചി തങ്ങളെ വെല്ലുവിളിക്കാൻ കളത്തിലിറങ്ങിയാൽ കളി പഠിപ്പിക്കാൻ സകല മാന മൗലിയാർമാർ മാത്രമല്ല കുട്ടിപട്ടാളവും ധാരാളം. അത്തരം ഒരു മുന്നേറ്റമാണ് മഹാനായ അഹമ്മദിന്റെ ഉജ്ജ്വല ജയത്തിനും പിന്നിൽ ഉണ്ടായത്. അതിനും മുൻപൊരിക്കൽ മഞ്ചേരിയിൽ ടികെ ഹംസ കെ പി എ മജീദിനെ മലർത്തിയടിച്ചപ്പോൾ ഒരു മലപ്പുറം ആൺ പോരിനപ്പുറം മലപ്പുറത്തെ സുന്നികൾക്ക് മറ്റൊരു ആവേശം കൂടി ഉണ്ടായിരുന്നു; അതാവട്ടെ മുജാഹിദ് കാരനായ മജീദിനെ തോൽപ്പിക്കുക എന്നത് തന്നെയാരിന്നു.\nbyelection drfouzia malappuram MuslimLeague pkkunjalikkutty womencandidate


യുഡിഎഫിന് നല്ല കഴിവുണ്ട്, ബിജെപിയെ തോല്‍പ്പിക്കാന് ആരുടേയും പിന്തുണ വേണ്ടെന്ന് ഉമ്മന് ചാണ്ടി | Sutharya Keralam\nയുഡിഎഫിന് നല്ല കഴിവുണ്ട്, ബിജെപിയെ തോല്‍പ്പിക്കാന് ആരുടേയും പിന്തുണ വേണ്ടെന്ന് ഉമ്മന് ചാണ്ടി\nകാസര്‍ഗോഡ് : മഞ്ചേശ്വരത്ത് ബിജെപിയെ തോല്‍പ്പിക്കാന് എല്‍ഡിഎഫ് പിന്തുണ തേടിയ കെപിസിസി അധ്യക്ഷന് മുല്ലപ്പളളി രാമചന്ദ്രനെ തളളി ഉമ്മന് ചാണ്ടി. ബിജെപിയെ തോല്‍പ്പിക്കാന് യുഡിഎഫിന് നല്ല കഴിവുണ്ട്. ആരുടേയും പിന്തുണ വേണ്ടെന്നും ഉമ്മന്‍ചാണ്ടി പറഞ്ഞു. കഴിഞ്ഞ തെരഞ്ഞെടുപ്പില് അത് തെളിയിച്ചതാണ്. ഇത്തവണയും അത് തന്നെ നടക്കുമെന്നും ഉമ്മന് ചാണ്ടി വ്യക്തമാക്കി.\nകഴിഞ്ഞ ദിവസമാണ് മഞ്ചേശ്വരത്തെ ബിജെപി സ്ഥാനാര്‍ഥി കെ സുരേന്ദ്രനെ തോല്‍പ്പിക്കാന് സിപിഎമ്മിന്റെ പിന്തുണ മുല്ലപ്പള്ളി പരസ്യമായി ആവശ്യപ്പെട്ടത്. ബിജെപിയെ പരാജയപ്പെടുത്താന് കോണ്‍ഗ്രസ് നീക്കുപോക്കിന് തയ്യാറാണെന്നും മുല്ലപ്പള്ളി പറഞ്ഞിരുന്നു.\nPrevious articleനടനും തിരക്കഥാകൃത്തുമായ പി. ബാലചന്ദ്രന് അന്തരിച്ചു\nNext articleകോവിഡ് ഭീഷണി ; കുടിയേറ്റ തൊഴിലാളികള് കൂട്ടത്തോടെ മഹാരാഷ്ട്ര വിടുന്നു


aswathy sreekanth: സ്‌കൂളിലെ ഇരട്ടപ്പേര് പരസ്യമാക്കി അശ്വതി ശ്രീകാന്ത്! തള്ളി മറിക്കുമോ എന്ന് ആരാധകർ! - anchor aswathy sreekanth's new photo goes viral in social media | Samayam Malayalam\nanchor aswathy sreekanth's new photo goes viral in social media\nസ്‌കൂളിലെ ഇരട്ടപ്പേര് പരസ്യമാക്കി അശ്വതി ശ്രീകാന്ത്! തള്ളി മറിക്കുമോ എന്ന് ആരാധകർ!\nLekshmi Nair | Samayam Malayalam | Updated: 14 Jan 2020, 10:59:00 AM\nആ സാമദ്രോഹിയുടെ പേര് ശ്രീകാന്ത് എന്നല്ലെയെന്നും, സ്വയം പുകഴ്ത്തി എങ്ങോട്ടാണെന്നും ആരാധകർ; സംശയങ്ങൾക്ക് മറുപടി പറഞ്ഞു അശ്വതിയും; ഫോട്ടോ വൈറൽ ആകുന്നു!\nമലയാളത്തിലെ ഏറ്റവും പ്രിയപ്പെട്ട അവതാരകമാരില് ഒരാളാണ് അശ്വതി ശ്രീകാന്ത്. വ്യത്യസ്തമായ അവതരണ ശൈലിയാണ് ഈ അവതാരകയെ മറ്റുള്ളവരില് നിന്നും വേറിട്ട് നിര്‍ത്തുന്നത്. ടെലിവിഷന് പരിപാടികള്‍ക്ക് പുറമേ നിരവധി സ്റ്റേജ് ഷോകളിലും തിരക്കേറിയ താരം സോഷ്യൽ മീഡിയയിലും സജീവമാണ്.\nREAD ALSO: 'എന്നെ കണ്ടതും സെൽഫി എടുക്കണമെന്ന് ഒരേ നിർബന്ധം' മമ്മൂക്കയുടെ ഒപ്പം അശ്വതി\nസ്‌കൂൾ- കോളേജ് കാലഘട്ടം, കുടുംബത്തിലെ വിശേഷങ്ങൾ അങ്ങനെ താരത്തിന്റെ ഒട്ടുമിക്ക വിവരങ്ങളും അശ്വതി ആരാധകർക്കായി പങ്ക് വയ്ക്ക്കാറുണ്ട്. ഇപ്പോൾ സ്‌കൂൾ കാലഘട്ടത്തിലെ രസകരമായ വിശേഷമാണ് അശ്വതി പങ്ക് വച്ചിരിക്കുന്നത്.\nസ്കൂളിൽ പഠിക്കുമ്പോ മുടി കണ്ടിട്ട് എന്നെ കുരുവിക്കൂടെന്ന് ഇരട്ടപ്പേര് വിളിച്ച സാമദ്രോഹിയ്ക്ക് ഞാൻ ഈ പടം ഡെഡിക്കേറ്റ് ചെയുന്നു. കലങ്ങിയവർ മാത്രം കൈ പൊക്കിയാ മതി! എന്ന ക്യാപ്ഷ്യനോടെയാണ് അശ്വതി ചിത്രം പങ്ക് വച്ചിരിക്കുന്നത്.\nനിരവധിയാളുകൾ ചിത്രത്തിനോട് പ്രതികരിച്ചു. ചിലർ അശ്വതിയുടെ കുസൃതി നിറഞ്ഞ സംസാരത്തെ ചിരിയോടു കൂടി സ്വീകരിക്കുമ്പോൾ മറ്റ് ചിലർ, അശ്വതി സ്വയം പുകഴ്ത്തുന്നതാണെന്ന് വ്യക്തമാക്കുന്നു. എന്നാൽ ഇതിൽ എന്ത് പുകഴ്ത്തൽ ആണുള്ളതെന്ന മറുചോദ്യവുമായി അശ്വതിയും രംഗത്ത് എത്തി.\nരാജകുമാരിക്ക് ഒപ്പം ഗോപിയും; ഇരുവർക്കും ഇടയിൽ കടന്നുവന്ന താരവുമായി അഭയയും; പുതിയ ചിത്രങ്ങൾ! ആര്‍ട്ടിക്കിള് ഷോ\nഅശ്വതി ശ്രീകാന്ത് അശ്വതി ഇരട്ടപ്പേര് Aswathy Sreekanth new photo aswathy sreekanth family aswathy sreekanth and husband aswathy sreekanth anchor Aswathy Sreekanth\nWeb Title : anchor aswathy sreekanth's new photo goes viral in social media


ക്രിക്കറ്റ‌ിന‌് ശോഭയേറ്റുന്ന ഇംഗ്ലീഷ‌് വിജയം | Editorial | Deshabhimani | Tuesday Jul 16, 2019\nമഹത്തായ അനിശ്ചിതത്വങ്ങളുടെ കളി എന്ന വിശേഷണം അന്വർഥമാക്കുന്നതായി ലോകകപ്പ‌് ക്രിക്കറ്റിൽ ഇംഗ്ലണ്ടിന്റെ കിരീടവിജയം. ക്രിക്കറ്റിന്റെ സൗന്ദര്യവും സംഘർഷവും എല്ലാ നിറപ്പകർച്ചകളോടെയും ആവിഷ‌്കരിക്കപ്പെട്ട കലാശപ്പോരാട്ടത്തിലാണ‌് ഇംഗ്ലണ്ട‌് ലോക കപ്പിന്റെ പുതിയ അവകാശികളായത‌്. ആരാദ്യം എന്ന‌് പറയാനാകാത്തവിധം ഒപ്പത്തിനൊപ്പം പൊരുതിയ ഇംഗ്ലണ്ടും ന്യൂസിലൻഡും ലോഡ‌്സ‌ിലെ ചരിത്രമുറങ്ങുന്ന മൈതാനത്ത‌് മറ്റൊരു ചരിത്രം രചിക്കുകയായിരുന്നു. ഓരോ നിമിഷവും ജയസാധ്യത മാറിമറിഞ്ഞ, ലോകമാകെ ക്രിക്കറ്റ‌് പ്രേമികളെ പിരിമുറുക്കത്താൽ വീർപ്പുമുട്ടിച്ച ഫൈനലിൽ ബൗണ്ടറികളുടെ എണ്ണമെടുത്ത‌് ഒടുവിൽ കിരീടാവകാശികളെ നിശ്ചയിക്കേണ്ടിവന്നു.\nക്രിക്കറ്റിന്റെ ആവിഷ‌്കർത്താക്കളായ, ഈ കളിയെ ഭൂഖണ്ഡങ്ങൾക്കപ്പുറമെത്തിച്ച ഇംഗ്ലണ്ടിന‌് ലോക കപ്പ‌് വിജയം ആത്മാഭിമാനത്തിന്റെ വീണ്ടെടുപ്പാണ‌്. ലോകത്തെ കളി പഠിപ്പിച്ചവരായിട്ടും ലോക കപ്പ‌് നേടാനാകാതെ നീറിയ ഇംഗ്ലണ്ടിന‌് ഈ ജയം ആശ്വാസത്തിന്റെ കുളിർതെന്നലായാണ‌് അനുഭവപ്പെടുക. മുമ്പ‌് മൂന്നുതവണ ഫൈനലിൽ വിജയം കൈവിട്ടുപോയ അവർക്ക‌് ക്രിക്കറ്റിന്റെ മെക്കയെന്നറിയപ്പെടുന്ന ലോഡ‌്സിലെ പാവനഭൂമിയിൽ ലോക കപ്പ‌് ഏറ്റുവാങ്ങാനായത‌് കാലം കാത്തുവച്ച കാവ്യനീതിയാകാം. ഇവിടെ ക്രിക്കറ്റിന്റെ ഈ അൾത്താരയിൽ വിജയത്തെ പുൽകുന്നതിനേക്കാൾ ഇംഗ്ലണ്ടിന‌് സാഫല്യമെന്തുണ്ട‌്. തുടർച്ചയായ രണ്ടാംവട്ടവും ഫൈനലിൽ വിജയം കൈവിടേണ്ടിവന്നെങ്കിലും ഒട്ടും തലകുനിച്ചല്ല ന്യൂസിലൻഡ‌് മടങ്ങുന്നത‌്. അവസാനശ്വാസംവരെ ആത്മവിശ്വാസത്തോടെ പൊരുതിയ ന്യൂസിലൻഡ‌് ടീം ആദരവാർന്ന ഓർമയായി ക്രിക്കറ്റ‌് പ്രേമികളുടെ മനസ്സിലുണ്ടാകും.\n50 ഓവറിൽ 241 റണ്ണിൽ ടൈ, സൂപ്പർ ഓവറിൽ വിക്കറ്റ‌് പോകാതെ 15 റണ്ണിൽ വീണ്ടും ടൈ. ഒടുവിൽ ബൗണ്ടറികളുടെ കണക്കെടുപ്പ‌്. മത്സരത്തിൽ ആകെ 24 ഫോറും2സിക‌്സുമായി 26 തവണ പന്ത‌് അതിർത്തി കടത്തിയ ഇംഗ്ലണ്ട‌് കിരീടത്തിലേക്ക‌്. അക്കൗണ്ടിൽ 14 ഫോറും മൂന്ന‌് സിക‌്സും മാത്രമുള്ള ന്യൂസിലൻഡ‌് തോൽവിയെന്ന യാഥാർഥ്യത്തിനുമുന്നിൽ അവിശ്വസനീയതയോടെ നിന്നു. ചരിത്രത്തിലാദ്യമായാണ‌് സൂപ്പർ ഓവറിന്റെ വിധിയെഴുത്തിലേക്ക‌് ലോക കപ്പ‌് കലാശപ്പോരാട്ടം നീളുന്നത‌്. എന്നിട്ടും വേറിട്ടറിയാൻ ഇരു ടീമുകളും അവസരംതന്നില്ല. ഇതാണ‌് ഫൈനലിന്റെ ആകത്തുക. എന്നാൽ, ഇതിനപ്പുറം അനുഭവിച്ചുമാത്രം അറിയേണ്ട നാടകീയമായ മാറിമറിയലുകളാണ‌് കലാശക്കളിയെ അവിസ‌്മരണീയമാക്കിയത‌്.\nക്രിക്കറ്റിലെ സെലിബ്രിറ്റികളൊന്നുമില്ലാതിരുന്നിട്ടും സ്വന്തം പരിമിതികൾ തിരിച്ചറിഞ്ഞ‌് ആസൂത്രണത്തോടെ കളിക്കാൻ കാട്ടിയ മികവാണ‌് ഇംഗ്ലണ്ടിനെയും ന്യൂസിലൻഡിനെയും ഫൈനലിൽ എത്തിച്ചത‌്. കലാശക്കളിയിൽ പരസ‌്പരം മനസ്സിലാക്കി പൊരുതാൻ ഇരു ടീമുക‌ളും നന്നായി ഗൃഹപാഠം ചെയ‌്തിരുന്നു. എതിരാളികളുടെ ശക്തിയും ദൗർബല്യവും വിലയിരുത്തി രൂപപ്പെടുത്തിയ തന്ത്രങ്ങൾ കൃത്യതയോടെ കളത്തിൽ പ്രയോഗിക്കാൻ രണ്ടു ടീമുക‌ൾക്കും സാധിച്ചു. തിരിച്ചടികളിൽ തളരാതെ പൊരുതിക്കയറാൻ മിടുക്കുകാട്ടി. ബാറ്റ‌്സ‌്മാന്മാരോട‌് അനിഷ്ടം കാട്ടിയ പിച്ചിൽ ആദ്യം ബാറ്റ‌് ചെയ‌്ത ന്യൂസിലൻഡ‌് 118 റണ്ണിന‌് മൂന്ന‌് വിക്കറ്റ‌് നഷ്ടമായിട്ടും ധീരമായി പൊരുതി 241 റണ്ണിലെത്തി. അർധ സെഞ്ചുറിയടിച്ച ഹെൻട്രി നിക്കോൾസിന്റെയും 47 റണ്ണുമായി പൊരുതിയ ടോം ലഥാമിന്റെയും നിശ്ചയദാർഢ്യം ന്യൂസിലൻഡിന‌് വിജയപ്രതീക്ഷ പകർന്നു. കൃത്യതയാർന്ന ബൗളിങ്ങിലൂടെ 86 റണ്ണിന‌് ഇംഗ്ലണ്ടിന്റെ നാല‌് വിക്കറ്റ‌് പിഴുത ബൗളർമാർ ന്യൂസിലൻഡിനെ വിജയതീരത്തടുപ്പിക്കുമെന്ന‌് തോന്നിച്ചിരുന്നു. തോൽവി മുന്നിൽ കണ്ടിട്ടും അക്ഷോഭ്യനായി ബാറ്റ‌് വീശിയ ഇംഗ്ലണ്ടിന്റെ ബെൻ സ‌്റ്റോക‌്സാണ‌് ന്യൂസിലൻഡിന്റെ കണക്കുകൂട്ടലുകൾ തെറ്റിച്ചുകളഞ്ഞത‌്. തോൽവിയുടെ വക്കിൽ സ‌്റ്റോക‌്സ‌് നടത്തിയ ധീരപോരാട്ടം മത്സരത്തെ മാറ്റിമറിച്ചു. താരപ്രഭയില്ലെങ്കിലും ബൗളിങ്ങിലും ബാറ്റിങ്ങിലും ഫീൽഡിങ്ങിലുമെല്ലാം സന്തുലിതമായ ടീമുകളായിരുന്നു ഇംഗ്ലണ്ടും ന്യൂസിലൻഡും. സെമിയിൽ ഇന്ത്യയെ ന്യൂസിലൻഡും ഓസ‌്ട്രേലിയയെ ഇംഗ്ലണ്ടും വീഴ‌്ത്തിയത‌് ഈ സന്തുലിതശക്തിയുടെ പിൻബലത്തിലാണ‌്. ടീമിലെ ചിലർ മങ്ങുമ്പോൾ മറ്റുള്ളവരിലൂടെ ആ വീഴ‌്ച പരിഹരിക്കാൻ രണ്ടു കൂട്ടർക്കും സാധിച്ചു. ഈ മികവ‌് ഇന്ത്യയടക്കമുള്ള ടീമുകൾക്ക‌് പാഠമാകണം. എത്രമാത്രം പക്വമായാണ‌് ഇംഗ്ലണ്ടും ന്യൂസിലൻഡും കളിച്ചത‌്. നേരിയ വ്യത്യാസത്തിൽ കപ്പ‌് കൈവിട്ടിട്ടും ന്യൂസിലൻഡ‌് കാട്ടിയ പക്വതയും വിനയവും മാതൃകാപരം.\nലോക കപ്പ‌് സെമിയിൽ ന്യൂസിലൻഡിനോടേറ്റ തോൽവിയിൽ ഇന്ത്യക്ക‌് ഒരുപാട‌് പഠിക്കാനുണ്ട‌്. ഐപിഎല്ലിന്റെ പണക്കൊഴുപ്പും പകിട്ടുമല്ല അതിനപ്പുറമുള്ള മൂല്യങ്ങളും ആത്മാർപ്പണവുമാണ‌് ക്രിക്കറ്റിനെ മുന്നോട്ടുനയിക്കുന്നതെന്ന‌് ഈ ലോക കപ്പ‌് അടിവരയിടുന്നു. വിജയത്തിനായി ആസ്വദിച്ചുകളിക്കുകയെന്ന അടിസ്ഥാന പ്രമാണത്തിനുമുന്നിൽ താരപ്രഭയോ റെക്കോഡുകളോ ഒന്നുമല്ലെന്നും തെളിഞ്ഞു. ഇന്ത്യൻ ടീമിന്റെ സെലക‌്ഷനിൽ പാളിച്ചപറ്റിയെന്ന വിമർശനവും ബാക്കിനിൽക്കുന്നു. മത്സരതന്ത്രങ്ങളും പലപ്പോഴും പാളി.\nഇംഗ്ലണ്ടിന്റെ കിരീടധാരണവും ന്യൂസിലൻഡിന്റെ വിജയത്തോളം പോന്ന രണ്ടാംസ്ഥാനവും ക്രിക്കറ്റിന‌് പ്രതീക്ഷ പകരുന്നു. ക്രിക്കറ്റിലെ മൂന്നാം ലോകക്കാരായ ബംഗ്ലാദേശും അഫ‌്ഗാനിസ്ഥാനുമെല്ലാം നടത്തിയ മിന്നുന്ന പ്രകടനങ്ങളും ലോക കപ്പ‌് ക്രിക്കറ്റിന്റെ 12–-ാം പതിപ്പിന്റെ ശുഭസൂചനകളാണ‌്. ഫൈനലിനെ അവിസ‌്മരണീയമാക്കിയ ഇംഗ്ലണ്ട‌്, ന്യൂസിലൻഡ‌് ടീമുകൾക്കും പൊരുതി മുന്നോട്ടുവരുന്ന അഫ‌്ഗാനിസ്ഥാനും ബംഗ്ലാദേശിനുമെല്ലാം നിറഞ്ഞ കൈയടി നൽകാം.\nടൈറ്റാനിയത്തില് നിരവധി ഒഴിവ്


വിദ്യാഭ്യാസ മേഖലയില് ഗുണപരമായ മാറ്റങ്ങള് തുടരും-മന്ത്രി പി. തിലോത്തമന് – PRD Live\nവിദ്യാഭ്യാസ മേഖലയില് ഗുണപരമായ മാറ്റങ്ങള് തുടരും-മന്ത്രി പി. തിലോത്തമന്\nHome /ജില്ലാ വാർത്തകൾ/കോട്ടയം/വിദ്യാഭ്യാസ മേഖലയില് ഗുണപരമായ മാറ്റങ്ങള് തുടരും-മന്ത്രി പി. തിലോത്തമന്\nഒന്നു മുതല് 12 വരെ ക്ലാസുകളിലെ വിദ്യാര്‍ഥികള് ഒന്നിച്ചു പങ്കെടുത്ത ആദ്യ പ്രവേശനോത്സവം അവിസ്മരണീയമാക്കി കോട്ടയം ജില്ലയിലെ സ്കൂളുകള്. വാദ്യഘോഷങ്ങളും വര്‍ണ്ണക്കുടകളും പാട്ടും കളികളുമൊരുക്കിയും മധുരം നല്‍കിയുമാണ് സ്കൂളുകള് വിദ്യാര്‍ഥികളെ വരവേറ്റത്. അധ്യാപകര്‍ക്കൊപ്പം രക്ഷിതാക്കളും പ്രവേശനോത്സവാഘോഷത്തില് പങ്കാളികളായി.\nപനമറ്റം സര്‍ക്കാര് ഹയര് സെക്കന്‍ഡറി സ്കൂളില് നടന്ന ജില്ലാതല പ്രവേശനോത്സവം ഭക്ഷ്യ-പൊതു വിതരണ വകുപ്പു മന്ത്രി പി. തിലോത്തമന് ഉദ്ഘാടനം ചെയ്തു. സംസ്ഥാനത്തെ വിദ്യാഭ്യാസ മേഖലയില് ഗുണപരമായ മാറ്റങ്ങള്‍ക്ക് വഴിതെളിഞ്ഞ പൊതു വിദ്യാഭ്യാസ സംരക്ഷണ യജ്ഞത്തിന്‍റെ പ്രവര്‍ത്തനങ്ങള് ഊര്‍ജ്ജിതമായി തുടരാനാണ് സര്‍ക്കാര് ലക്ഷ്യമിടുന്നതെന്ന് അദ്ദേഹം പറഞ്ഞു.\nപഠന സൗകര്യങ്ങളിലും ഭൗതിക സാഹചര്യങ്ങളിലും ഗണ്യമായ പുരോഗതി കൈവരിക്കാന് സംസ്ഥാനത്തെ പൊതു വിദ്യാലയങ്ങള്‍ക്ക് സാധിച്ചിട്ടുണ്ട്. ഹൈടെക് ക്ലാസ്മുറികളും നിലവാരമുള്ള കളിസ്ഥലവും ഉള്‍പ്പെടെയുള്ള സൗകര്യങ്ങള് എല്ലാ സ്കൂളുകളിലും സജ്ജമാക്കുന്നതിനുള്ള പ്രവര്‍ത്തനങ്ങള് പുരോഗമിക്കുകയാണ്. മിടുക്കരായ പുതുതലമുറയെ സൃഷ്ടിക്കുന്നതിനു ലക്ഷ്യമിട്ട് സര്‍ക്കാര് നടത്തുന്ന പ്രവര്‍ത്തനങ്ങളില് അധ്യാപകര് സമര്‍പ്പിത മനോഭാവത്തോടെ പങ്കാളികളാകണം-അദ്ദേഹം നിര്‍ദേശിച്ചു.\nജില്ലാ കളക്ടര് പി.കെ. സുധീര് ബാബു മുഖ്യപ്രഭാഷണം നടത്തി. എലിക്കുളം ഗ്രാമപഞ്ചായത്ത് പ്രസിഡന്‍റ് എം. പി സുമംഗലാദേവി അധ്യക്ഷത വഹിച്ച ചടങ്ങില് വിദ്യാര്‍ഥികള്‍ക്കായുള്ള വിദ്യാഭ്യാസ മന്ത്രിയുടെ സന്ദേശം പൊതു വിദ്യാഭ്യാസ സംരക്ഷണ യജ്ഞം ജില്ലാ കോ-ഓര്‍ഡിനേറ്റര് കെ.ജെ. പ്രസാദ് വായിച്ചു.\nപനമറ്റം ഗവണ്‍മെന്‍റ് ഹയര്‍സെക്കന്‍ഡറി സ്കൂളില് കഴിഞ്ഞ എസ്.എസ്.എല്.സി, ഹയര്‍സെക്കന്‍ഡറി പരീക്ഷകളില് എല്ലാ വിഷയങ്ങള്‍ക്കും എ പ്ലസ് നേടിയ വിദ്യാര്‍ഥികളെ ചടങ്ങില് അനുമോദിച്ചു.\nഗ്രാമപഞ്ചായത്ത് അംഗങ്ങളായ ബിന്ദു പൂവേലില്, സൂര്യമോള്, ഹയര് സെക്കന്‍ഡറി റീജിയണല് ഡെപ്യൂട്ടി ഡയറക്ടര് കെ.സി. ബീനുകുമാരി, എസ്.എസ്.എ ഡിപിഒ സാബു ഐസക്, ജില്ലാ വിദ്യാഭ്യസ ഡെപ്യൂട്ടി ഡയറക്ടറുടെ ചുമതല വഹിക്കുന്ന സി.കെ രാജ്, കാഞ്ഞിരപ്പള്ളി ഡി.ഇ.ഒ കെ. ആശിഷ്, സ്കൂള് പ്രിന്‍സിപ്പല് കെ.കെ. ഹരികൃഷ്ണന്, ഹെഡ്മാസ്റ്റര് മുഹമ്മദ് അലി, പിടിഎ പ്രസിഡന്‍റ് എസ്. മനോജ്, പ്രൊഫ. എം.കെ. രാധാകൃഷ്ണന്, ഡോ. അജയകുമാര് തുടങ്ങിയവര് സംസാരിച്ചു.


പിങ്ക് പോലീസിന്റെ പരസ്യവിചാരണ: പോലീസ് ഉദ്യോഗസ്ഥയ്‌ക്കെതിരെ കേസെടുക്കാന് ഉത്തരവ് - BIGNEWSLIVE | Latest Malayalam News\nതിരുവനന്തപുരം: ആറ്റിങ്ങലില് മൊബൈല് ഫോണ് മോഷ്ടിച്ചെന്നാരോപിച്ച് പിതാവിനെയും മകളെയും പിങ്ക് പോലീസ് ഉദ്യോഗസ്ഥ പരസ്യ വിചാരണ ചെയ്ത സംഭവത്തില് കേസെടുക്കാന് ബാലാവകാശ കമ്മിഷന് ഉത്തരവ്. പോലീസ് ഉദ്യോഗസ്ഥയ്‌ക്കെതിരെ കേസെടുക്കാന് കമ്മിഷന് ഉത്തരവിട്ടു.\nഓഗസ്റ്റ് 27-നായിരുന്നു ഇരുവരെയും പിങ്ക് പോലീസ് ഉദ്യോഗസ്ഥ സിപി രജിത പരസ്യ വിചാരണയ്ക്ക് വിധേയയാക്കിയത്. തന്റെ മൊബൈല് ഫോണ് പോലീസ് വാഹനത്തില് നിന്ന് എടുത്തുവെന്ന് ആരോപിച്ചായിരുന്നു ഇത്. കുട്ടിയെ കള്ളിയെന്നു വരെ ഉദ്യോഗസ്ഥ വിളിച്ചതായി ഹര്‍ജിയിലുണ്ട്.


അടച്ചുറപ്പുള്ളൊരു വീടിന് വേണ്ടി പല തവണ അപേക്ഷ നല്‍കി; വനിതാദിനത്തില് നൊമ്പരമായി അനാഥയായ നാല്‍പത്തിരണ്ടുകാരി\nKerala News Must Read Newsspecial\nഒരു പതിറ്റാണ്ടിലധികമായി അടച്ചുറപ്പുള്ളൊരു വീടിന് വേണ്ടി മാറി മാറി വരുന്ന പഞ്ചായത്ത് ഭരണ സമിതികള്‍ക്ക് അപേക്ഷ നല്‍കി കാത്തിരിക്കുന്ന അനാഥയായ നാല്‍പത്തിരണ്ടുകാരി അന്താരാഷ്ട്ര വനിതാ ദിനത്തിലെ നൊമ്പരക്കാഴ്ച്ചയാകുകയാണ്. തിരുവനന്തപുരം, അതിയന്നൂര് രാമപുരം സ്വദേശി ഉഷയ്ക്കാണ് ഈ ദുര്യോഗം.ആകെയുള്ള രണ്ടേമുക്കാല് സെന്റ് വസ്തുവിലുണ്ടായിരുന്ന വീട് തകര്‍ന്ന് മണ്ണടിഞ്ഞിട്ട് അഞ്ച് വര്‍ഷം പിന്നിടുന്നു. തിരുവനന്തപുരം അതിയന്നൂര് ഗ്രാമപഞ്ചായത്തിലെ രണ്ടാം വാര്‍ഡ. രാമപുരം ശ്രീ ഭദ്രകാളി ദേവീ ക്ഷേത്രത്തിന് സമീപമാണ് ഉഷയുടെ രണ്ടേമുക്കാല് സെന്റ് വസ്തു. അന്നുണ്ടായിരുന്ന വീടിന് മുകളിലേക്ക് മതിലിടിഞ്ഞ് വീണ് തകര്‍ന്ന്, ഈ ഭൂമിയില് അവശേഷിച്ചിരുന്ന തണലും ഉഷയ്ക്ക് നഷ്ടമായി.\nഅച്ഛനും അമ്മയും, ആകെയുണ്ടായിരുന്ന സഹോദരനും മരണപ്പെട്ടു. ഏറ്റവും ഒടുവിലായിരുന്നു അമ്മയുടെ മരണം. ഏഴ് വര്‍ഷം മുമ്പ്. അതോടെ അവിവാഹിതയായ ഉഷ അനാഥയായി. തല ചായ്ക്കാനൊരിടമില്ലെന്ന ബോധ്യത്തില് ഉഷ, പാറശാലയിലെ ഒരു അകന്ന ബന്ധുവിന്റെ വീട്ടില് അഭയം തേടി. കൂലിയില്ലാത്ത വീട്ടു വേലക്കാരിയായി. ഇപ്പോള് അവിടെനിന്ന് ഇറങ്ങി കൊടുക്കാന് അവര് ആവശ്യപ്പെട്ട് തുടങ്ങിയിരിക്കുന്നു.\nഅമ്മയുണ്ടായിരുന്ന കാലം മുതല് തന്നെ അതിയന്നൂര് പഞ്ചായത്തില് അടച്ചുറപ്പുള്ളൊരു വീടിനായ് അപേക്ഷ നല്‍കി തുടങ്ങിയതാണ്. അതിപ്പോഴും തുടരുന്നു. അനക്കമില്ലാത്തതിനാല് കലക്ടര്‍ക്ക് പരാതി നല്‍കി. പരിശോധിച്ച് നടപടി സ്വീകരിക്കാന് കളക്ടര് ബന്ധപ്പെട്ട അധികാരികള്‍ക്ക് നിര്‍ദ്ദേശവും നല്‍കി. അതവിടെ തീര്‍ന്നു. ഏറ്റവും ഒടുവില് ലൈഫില് അപേക്ഷിച്ചു. 2020ല്. അതിന്റെയും അവസ്ഥ മറിച്ചായിരുന്നില്ല.\nഅന്വേഷിച്ചിറങ്ങുമ്പോള് അവര് മറുപടി പറയുമത്രെ.. ഉഷയ്ക്ക് അര്‍ഹത ഇല്ലെന്ന്.. ഈ പറമ്പില് ടാര്‍പോളിന് മറച്ച് കിടക്കാന് ഉഷയ്ക്ക് ധൈര്യം പോര. പത്മനാഭ സ്വാമി ക്ഷേത്രത്തില് കുറച്ച് കാലം പുറംതളി ജോലി ചെയ്തിരുന്നു. ഒരിക്കല് കൈ ഒടിഞ്ഞതോടെ അതും നഷ്ടമായി.\nStory Highlights: Forty-two-year-old orphaned on Women’s Day


ഭാര്യ അഞ്ജലിക്ക് വേണ്ടി സച്ചിൻ വാങ്ങിയത് ഏഴു കോടിയുടെ വീട് !! - metromatinee.com Lifestyle Entertainment & Sports\nഭാര്യ അഞ്ജലിക്ക് വേണ്ടി സച്ചിൻ വാങ്ങിയത് ഏഴു കോടിയുടെ വീട് !!\nക്രിക്കറ്റ് ഇതിഹാസം സച്ചിൻ ടെണ്ടുൽക്കറിനെ കുറിച്ചുള്ള ഓരോ വാർത്തയും ആരാധകർ ആഘോഷമാക്കാറുണ്ട്. ഇന്ത്യയിലുടനീളം ഒരുപാട് റിയൽ എസ്റ്റേറ്റ് പ്രോപ്പർട്ടികൾ സ്വന്തമായുള്ള സച്ചിൻ തന്റെ പ്രിയതമ അഞ്ജലിക്കായി വാങ്ങിയ പുതിയ വീടാണ് ഇപ്പോൾ വാർത്തകളിലെ താരം.\nമുംബൈയിലെ റസ്റ്റംജീ സീസണ്‍സ് ബികെസിയിലാണ് സച്ചിന്റെ ഈ പുതിയ ഭവനം. വീടിനായി ഒന്നും രണ്ടുമല്ല, ഏഴേകാല് കോടി രൂപയാണ് സച്ചിന് മുടക്കിയത്. 1600 സ്‌ക്വയര് ഫീറ്റ് അപാര്‍ട്മെന്റില് രണ്ടു കാര്‍പാര്‍ക്കുകളും 1459.38 സ്‌ക്വയര് ഫീറ്റിന്റെ കാര്‍പെറ്റ് ഏരിയയുമുണ്ട്.\nപതിനാറാമത്തെ നിലയിലെ ബി വിങ്ങിലാണ് സച്ചിന്റെ ഫ്ലാറ്റ് സ്ഥിതി ചെയ്യുന്നത്. 5.79 ലക്ഷം മുടക്കിയാണ് രജിസ്‌ട്രേഷന് പൂര്‍ത്തിയാക്കിയത്. മേയിലാണ് അഞ്ജലിയുടെ പേരില് ബാന്ദ്രയില് വീടുവാങ്ങാന് തീരുമാനമായത്.\nഇന്ത്യനും പാശ്ചാത്യ ഡിസൈനും കൂടിക്കലര്‍ന്ന ഡിസൈനിലാണ് അപാര്‍ട്മെന്റ് നിര്‍മിച്ചിരിക്കുന്നത്. ദി ന്യൂ ഏജ് എന്ന തീം നല്‍കിയാണ് അപാര്‍ട്‌മെന്റ് ഡിസൈന് ചെയ്തിരിക്കുന്നത്. ദ്രുതഗതിയിലുള്ള ലോകത്തിന്റെ മാറ്റത്തെ ഉള്‍ക്കൊണ്ടുകൊണ്ടുള്ള ഡിസൈന് ആണ് അപാര്‍ട്‌മെന്റില് സ്വീകരിച്ചതെന്ന് ഇന്റീരിരിയര് ഡിസൈനേഴ്‌സായ എതോസ്‌പേസ് വ്യക്തമാക്കി.\nSachin Tendulkar buyanew property in Bandra\nമുൻ നിര താരങ്ങളുടെ പരിക്ക് ഇന്ത്യ – ഇംഗ്ലണ്ട് ടെസ്റ്റിൽ ഇന്ത്യക്ക് തിരിച്ചടിയാകുമോ ? തന്റെ പേരിലെ ഏറ്റവും മോശം ടെസ്റ്റ് റെക്കോർഡ് വിരാട് ഇന്ന് തിരുത്തുമോ ?


പത്ത് വർഷങ്ങൾക്ക് ശേഷം വെള്ളിത്തിരയിലേക്ക്; ലൊക്കേഷൻ ചിത്രങ്ങൾ പങ്കുവെച്ച് ധന്യ മേരി വർഗീസ് -\nHome Cinema പത്ത് വർഷങ്ങൾക്ക് ശേഷം വെള്ളിത്തിരയിലേക്ക്; ലൊക്കേഷൻ ചിത്രങ്ങൾ പങ്കുവെച്ച് ധന്യ മേരി വർഗീസ്\nപത്ത് വർഷങ്ങൾക്ക് ശേഷം വെള്ളിത്തിരയിലേക്ക്; ലൊക്കേഷൻ ചിത്രങ്ങൾ പങ്കുവെച്ച് ധന്യ മേരി വർഗീസ്\nമലയാളികൾക്ക് സുപരിചിതയാണ് ധന്യ മേരി വർഗീസ്. നായികയായും സഹനടിയായും വെള്ളിത്തിരയിൽ ശ്രദ്ധേയമായ കഥാപാത്രങ്ങളെ അവതരിപ്പിച്ച ധന്യ മേരി വർഗീസ് പത്ത് വർഷത്തെ ഇടവേളയ്ക്ക് ശേഷം വീണ്ടും വെള്ളിത്തിരയിൽ സജീവമാകാൻ ഒരുങ്ങുകയാണ്. തലപ്പാവ്,റെഡ് ചില്ലീസ്, ദ്രോണ തുടങ്ങിയ ചിത്രങ്ങളിൽ ശ്രദ്ധേയമായ കഥാപാത്രങ്ങളെ അവതരിപ്പിച്ച താരം ടൊവിനോ തോമസ് നായകനായി എത്തുന്ന ‘കാണെക്കാണെ’ എന്ന ചിത്രത്തിലൂടെയാണ് വെള്ളിത്തിരയിലേക്ക് തിരികെ എത്തുന്നത്. ധന്യ മേരി വർഗീസ് തന്നെയാണ് ഇക്കാര്യം സമൂഹമാധ്യമങ്ങളിൽ പങ്കുവെച്ചിരിക്കുന്നത്.\nആഷിക് അബു ഒരുക്കിയ മായാനദിയ്ക്ക് ശേഷം ടൊവിനോ തോമസും ഐശ്വര്യ ലക്ഷ്മിയും നായികാനായകന്മാരാകുന്ന പുതിയ ചിത്രമാണ് ‘കാണെക്കാണെ’. മനു അശോകനാണ് ചിത്രം ഒരുക്കുന്നത്. ബോബി സഞ്ജയ് ആണ് തിരക്കഥ. ‘ഉയരെ’ക്ക് ശേഷം മനു അശോകൻ ഒരുക്കുന്ന ചിത്രമാണ് ‘കാണെക്കാണെ’. സൂരജ് വെഞ്ഞാറമൂട്, പ്രേം പ്രകാശ്, ശ്രുതി രാമചന്ദ്രൻ, റോണി ഡേവിഡ് രാജ് എന്നിവരും ചിത്രത്തിൽ മുഖ്യകഥാപാത്രങ്ങളെ അവതരിപ്പിക്കുന്നുണ്ട്.\nA post shared by Dhanya_Mary_Varghese official (@dhanya_maryvarghese)\nഅതേസമയം ടൊവിനോ തോമസിന്റേതായി അണിയറയിൽ നിരവധി ചിത്രങ്ങളാണ് ഒരുങ്ങുന്നത്. ടൊവിനോ തോമസ് നായകനായി ഒരുങ്ങുന്ന പുതിയ ചിത്രമാണ് ‘കള’. ടൊവിനോ തോമസും അന്ന ബെന്നും ഒന്നിക്കുന്ന പുതിയ ചിത്രമാണ് ‘നാരദൻ’. ചിത്രം സംവിധാനം ചെയ്യുന്നത് ആഷിക് അബുവാണ്. ഉണ്ണി ആർ രചന നിർവഹിക്കുന്ന ചിത്രം നിർമിക്കുന്നത് റിമ കല്ലിങ്കലും ആഷിക് അബുവും സന്തോഷ് കുരുവിളയും ചേർന്നാണ്. അതേസമയം ‘മായാനദി’, ‘വൈറസ്’ എന്നീ ചിത്രങ്ങൾക്ക് ശേഷം ആഷിക് അബു, ടൊവിനോ തോമസ് കൂട്ടുകെട്ടിൽ ഒരുങ്ങുന്ന ചിത്രമാണ് ‘നാരദൻ’.\nStory Highlights: dhanya mary varghese back to big screen


കുംബ്ലെയുടെ കണ്ണടയും തൊപ്പിയും മോഷ്ടിക്കപ്പെട്ടു - FUTURE KERALA - Daily on Business Economy and Society\nകാണ്‍പൂര്: ഇന്ത്യ-ന്യൂസിലാന്‍ഡ് ക്രിക്കറ്റ് പരമ്പരയിലെ ആദ്യ ടെസ്റ്റ് മത്സരത്തിന് മുമ്പ് ടീം ഇന്ത്യ പരിശീലകനായ അനില് കുംബ്ലെയുടെ കണ്ണടയും തൊപ്പിയും മോഷണം പോയി. ഇന്ത്യയുടെ അഞ്ഞൂറാം ടെസ്റ്റ് മത്സരത്തിന് മുന്നോടിയായി കാണ്‍പൂര് ഗ്രീന് പാര്‍ക്ക് സ്റ്റേഡിയത്തില് മുന് ക്യാപ്റ്റന്മാരെ ആദരിച്ച ചടങ്ങിനിടെയായിരുന്നു സംഭവം.\nമെമെന്റോ ഏറ്റുവാങ്ങുന്നതിനായി കണ്ണടയും തൊപ്പിയും അഴിച്ച് വെച്ചതിന് ശേഷമാണ് കുംബ്ലെ വേദിയിലേക്ക് കയറിയത്. ഈ സമയത്തായിരുന്നു അദ്ദേഹത്തിന്റെ വസ്തുക്കള് മോഷ്ടിക്കപ്പെട്ടത്. ഇവ ധരിച്ച് വേദിയില് കയറുന്നത് അനുചിതമാകില്ല എന്ന് കരുതിയാണ് അഴിച്ച് വെച്ചതെന്ന് കുംബ്ലെ പിന്നീട് അറിയിച്ചു.\nകനത്ത സുരക്ഷയൊരുക്കിയ പരിപാടിക്കിടെ ഇത്തരമൊരു മോഷണം നടന്നത് വളരെ ഗൗരവത്തോടെയാണ് അധികൃതര് കാണുന്നത്. ഉത്തര് പ്രദേശ് ഗവര്‍ണര് രാം നായിക്, സംസ്ഥാന കായിക മന്ത്രി, സ്‌പോര്‍ട്‌സ് സെക്രട്ടറി തുടങ്ങിയ പ്രമുഖരും ചടങ്ങില് പങ്കെടുത്തിരുന്നു.\nടീം ഇന്ത്യ പരിശീലകനായതിന് ശേഷം രണ്ടാം തവണയാണ് കുംബ്ലെയ്ക്ക് ഇത്തരത്തിലുള്ള അനുഭവമുണ്ടാകുന്നത്. അടുത്തിടെ നടന്ന വെസ്റ്റ് ഇന്‍ഡീസ് ക്രിക്കറ്റ് പരമ്പരയ്ക്കിടെ വിമാനക്കമ്പനിയുടെ അശ്രദ്ധയാല് കുംബ്ലെയുടെ ബാഗ് നഷ്ടപ്പെട്ടിരുന്നു. അന്ന് വളരെ നേരത്തിന് ശേഷമായിരുന്നു ബാഗ് നഷ്ടപ്പെട്ടതായി അദ്ദേഹത്തിന്റെ ശ്രദ്ധയില്‍പ്പെട്ടത്.\nTags:\tAnil kumble, Cricket coach, hat. smuglled, lost, specs\nറിയോ ഒളിംപിക്‌സ്: ഇന്ത്യയുടെ മോശം പ്രകടനം കായിക മന്ത്രാലയം വിലയിരുത്തുന്നു


Technical stagnation of Malayalam movie is low-budget: Priyadarsan - Malayalam Filmibeat\nമലയാളസിനിമയുടെ ബജറ്റ് മോശം: പ്രിയദര്‍ശന്\nതിരുവനന്തപുരം: മലയാളസിനിമയുടെ ബജറ്റ് കുറവായതിനാല് ഇവിടെ സിനിമയുടെ സാങ്കേതിക മേന്മ ഉയര്‍ത്താന് കഴിയില്ലെന്ന് സംവിധായകന് പ്രിയദര്‍ശന്. അതുകൊണ്ടാണ് താന് മലയാളസിനിമയില് സജീവമാകാത്തതെന്നും പ്രിയദര്‍ശന് പറഞ്ഞു.\nഏപ്രില് 17 ബുധനാഴ്ച വാര്‍ത്താലേഖകരുമായി സംസാരിക്കുകയായിരുന്നു പ്രിയദര്‍ശന്. സംസ്ഥാനചലച്ചിത്രഅവാര്‍ഡ് നിര്‍ണ്ണയ സമിതിയുടെ ചെയര്‍മാനാണ് പ്രിയദര്‍ശന്.\nഉത്തരേന്ത്യന് പ്രേക്ഷകരുടെ ആസ്വാദനനിലവാരം കുറവാണ്. വേഗത മാത്രമാണ് അവിടെ വിജയം നിര്‍ണ്ണയിക്കുന്ന ഘടകം. സിനിമയെപ്പറ്റിയുള്ള തന്റെ കാഴ്ചപ്പാട് തന്നെയായിരിക്കും അവാര്‍ഡ് നിര്‍ണ്ണയത്തില് പ്രതിഫലിക്കുകയെന്നും പ്രിയദര്‍ശന് പറഞ്ഞു.\nമലയാളസിനിമയുടെ നിലവാരം വര്‍ധിപ്പിക്കാന് അക്കാദമിതല പരിശീലനം കൊണ്ടുമാത്രമേ സാധിക്കൂ. ഇതിന് മദ്രാസ് സര്‍വകലാശാലയിലെ മീഡിയ സ്റഡീസ് മാതൃകയാക്കാവുന്നതാണെന്നും പ്രിയദര്‍ശന് പറഞ്ഞു.


ഗുരു തന്റെ ഉച്ച രാശിയായ കര്‍ക്കിടകത്തില്- സമ്പാദകന്-രവീന്ദ്രന് നായര്.987169051. മാതൃഭൂമിയോട് കടപ്പാട്\nഗുരു തന്റെ ഉച്ച രാശിയായ കര്‍ക്കിടകത്തില്\nഗുരു അഥവാ വ്യാഴംതന്റെ ഉച്ച രാശിയായ കര്‍ക്കിടകത്തില് നീണ്ട പതിനൊന്നു വര്‍ഷങ്ങള്‍ക്കു ശേഷം ജൂണ് 19 രാവിലെ 9.12 നു എത്തുന്നു. വ്യാഴം മന്ദഗതിയില് നീങ്ങുന്ന ഗ്രഹമായതിനാല് അതിന്റെപൂര്‍ണ്ണഫലങ്ങള് ലഭിക്കുവാന് കുറച്ചു ദിവസങ്ങള് കൂടി എടുക്കും.\nസാധാരണ ഗതിയില് ഒരു കൊല്ലമാണ് വ്യാഴം ഒരു രാശിയില് നില്‍ക്കുന്നത്. എന്നാല് ഇത്തവണ വ്യാഴം കര്‍ക്കിടകത്തില് ഒരു കൊല്ലം 25 ദിവസം നിന്ന് 2015 ജൂണ് 14നു ആണ് ചിങ്ങരാശിയിലേക്ക് നീങ്ങുന്നത്.\nശുഭഗ്രഹമായതിനാല് സദ്‌ഗുണങ്ങള് കൂടുതല് നല്‍കുകയും ദോഷങ്ങള് കുറയ്ക്കുകയും ചെയ്യും. വ്യാഴം ഉച്ചരാശിയില് നില്‍ക്കുമ്പോള് 2015 ല് വരുന്ന അക്ഷയതൃതീയ\_ വളരെ പ്രാധാന്യമുള്ളതാണ്.\nചാരവശാല് 3,6,8,12 ല് ( ഇടവം (കാര്‍ത്തിക മുക്കാല്, രോഹിണി, മകീര്യം അര), ചിങ്ങം (മകം, പൂരം, ഉത്രം കാല്), ധനു (മൂലം, പൂരാടം, ഉത്രാടം കാല്), കുംഭം(അവിടം അര, ചതയം, പൂരുരുട്ടാതി മുക്കാല്)) സഞ്ചരിക്കുന്നവര് വ്യാഴ പ്രീതി ചെയ്യണ്ടതാവശ്യമാണ്. വ്യാഴാഴ്‌ചകളില് വിഷ്ണു ക്ഷേത്ര ദര്‍ശനം നടത്തി നെയ്യ് വിളക്ക്, തുളസിമാല, അര്‍ച്ചന മുതലായവ നടത്തുക. വിഷ്ണു സഹസ്രനാമം ജപിക്കുകയോ ശ്രദ്ധിക്കുകയോ ചെയ്യുക. ഗുരുവായൂര്, തിരുപതി, കൃഷ്ണക്ഷേത്ര ദര്‍ശനം, വിഷ്ണു ക്ഷേത്ര ദര്‍ശനം നടത്തുക എന്നിവ ദോഷഫലങ്ങള് കുറയ്ക്കുവാന് സാധിക്കും\nവ്യാഴത്തിനു ചാരവശാല് വേധം വരുന്ന സമയങ്ങളില് പൂര്‍ണ്ണഫലം ലഭിക്കുവാന് പ്രയാസമായിരിക്കും. ഇത് കുറച്ചു സമയത്ത് മാത്രമാണ് ഉണ്ടാവുക.\nഉച്ചരാശിയില് എത്തുന്ന എല്ലാവര്‍ക്കും നന്മകള് വരുത്തട്ടെ


Monday, 25 May 2020 07:22:26 AM\nപേരാമ്പ്ര : കൂത്താളി വൊക്കേഷണല് ഹയര്‍സെക്കന്ററി സ്‌കൂള് വാര്‍ഷികാഘോഷവും വിരമിക്കുന്ന അധ്യാപകര്‍ക്ക് യാത്രയയപ്പും നല്‍കി. മന്ത്രി ടി.പി. രാമകൃഷ്ണന് ഉദ്ഘാടനം ചെയ്തു. കൂത്താളി ഗ്രാമപഞ്ചായത്ത് പ്രസിഡന്റ് കെ.പി. അസ്സന്‍കുട്ടി അധ്യക്ഷത വഹിച്ചു.\nപിന്നണി ഗായകന് വി.ടി. മുരളി മുഖ്യാതിഥിയായിരുന്നു. ചലച്ചിത്ര താരം സ്‌നേഹ എസ്. കുമാറിന്റെ സാന്നിധ്യം ചടങ്ങിന് മാറ്റുകൂട്ടി. സ്വാഗത സംഘം ജനറല് കണ്‍വീനര് വി.എം. ഗീത റിപ്പോര്‍ട്ട് അവതരിപ്പിച്ചു. ജില്ലാപഞ്ചായത്ത് അംഗം എ.കെ. ബാലന്, കൂത്താളി ഗ്രാമപഞ്ചായത്ത് വൈസ് പ്രസിഡന്റ് കെ.എം. പുഷ്പ, പേരാമ്പ്ര ബ്ലോക്ക് പഞ്ചായത്ത് സ്റ്റാന്റിംഗ് കമ്മിറ്റി ചെയര്‍പേഴ്‌സണ് ഇ.പി. കാര്‍ത്ത്യായനി, കൂത്താളി ഗ്രാമപഞ്ചായത്ത് അംഗം വി.എം. അനൂപ് കുമാര്, കൂത്താളി വൊക്കേഷണല് ഹയര്‍സെക്കണ്ടറി സ്‌കൂള് മാനേജര് ബി. ബിശ്വജിത്ത്, എച്ച്എസ്എസ് പ്രിന്‍സിപ്പല് പി.കെ. ഷിബിത, എംപിടിഎ പ്രസിഡന്റ് കെ. ജമീല, കെ.എം. ബാലകൃഷ്ണന്, മോഹന്‍ദാസ് ഓണിയില്, ശശി കിഴക്കന് പേരാമ്പ്ര, കെ.എം. ഗോവിന്ദന്, ദിനേശ് കാപ്പുങ്കര, സ്റ്റാഫ് സെക്രട്ടറി എ.ജെ. ശ്രീജ, പി.കെ. സുജീവന്, ടി.ബാബു രാജ്, വി.പി. രാമചന്ദ്രന് എന്നിവര് പ്രസംഗിച്ചു.\nസ്വാഗത സംഘം ചെയര്‍മാന് യൂസഫ് കളരിക്കല് സ്വാഗതവും കണ്‍വീനര് കെ. ശ്രീജിത്ത് നന്ദിയും പറഞ്ഞു. പരിപാടിയുടെ ഭാഗമായി വിദ്യാര്‍ത്ഥികളുടെ വിവിധ കലാപരിപാടികള്, കരോക്കെ ഗാനമേള, നാടന്‍പാട്ട് എന്നിവയും നടന്നു.


കാര്‍ഷിക നിയമ ഭേദഗതിക്കെതിരെ പ്രത്യേക നിയമസഭാ സമ്മേളനം ഇന്ന് - കണ്ണൂരാൻ വാർത്ത\nHome Unlabelled കാര്‍ഷിക നിയമ ഭേദഗതിക്കെതിരെ പ്രത്യേക നിയമസഭാ സമ്മേളനം ഇന്ന്\nകാര്‍ഷിക നിയമ ഭേദഗതിക്കെതിരെ പ്രത്യേക നിയമസഭാ സമ്മേളനം ഇന്ന്\nകേന്ദ്ര കാര്‍ഷിക നിയമ ഭേദഗതിക്കെതിരായ പ്രത്യേക നിയമസഭാ സമ്മേളനം ഇന്ന്. രാവിലെ ഒന്‍പതിന് ചേരുന്ന സമ്മേളനത്തില് മുഖ്യമന്ത്രി പിണറായി വിജയന് പ്രമേയം അവതരിപ്പിക്കും. പ്രതിപക്ഷ നേതാവിനും കക്ഷി നേതാക്കള്‍ക്കും മാത്രമാണ് സംസാരിക്കാന് അവസരമുണ്ടാവുക. കൊവിഡ് നിരീക്ഷണത്തിലായതിനാല് പ്രതിപക്ഷ നേതാവ് സഭയിലെത്തില്ല .കേരളാ കോണ്‍ഗ്രസ് എം ജോസ് വിഭാഗം ഇടതുമുന്നണിയിലെത്തിയ ശേഷമുള്ള ആദ്യ സഭാ സമ്മേളനമാണ് ഇന്നത്തേത്. പ്രമേയത്തെ എതിര്‍ക്കുമെന്ന് ബിജെപിയുടെ ഏക അംഗം ഒ. രാജഗോപാല് വ്യക്തമാക്കിയിട്ടുണ്ട്.


ബിജെപി പ്രവർത്തകരെ ആക്രമിക്കാൻ പദ്ധതി: ബോംബ് പൊട്ടിത്തെറിച്ച്3തൃണമൂല് പ്രവര്‍ത്തകര്‍ക്ക് പരിക്ക് - കണ്ണൂരാൻ വാർത്ത\nHome Unlabelled ബിജെപി പ്രവർത്തകരെ ആക്രമിക്കാൻ പദ്ധതി: ബോംബ് പൊട്ടിത്തെറിച്ച്3തൃണമൂല് പ്രവര്‍ത്തകര്‍ക്ക് പരിക്ക്\nബിജെപി പ്രവർത്തകരെ ആക്രമിക്കാൻ പദ്ധതി: ബോംബ് പൊട്ടിത്തെറിച്ച്3തൃണമൂല് പ്രവര്‍ത്തകര്‍ക്ക് പരിക്ക്\nAkash Harikumar June 28, 2021\nകൊൽക്കത്ത: ബോംബ് നിര്‍മ്മിക്കുന്നതിനിടെ പൊട്ടിത്തെറിച്ച് മൂന്ന് തൃണമൂല് കോൺഗ്രസ് പ്രവര്‍ത്തകര്‍ക്ക് പരിക്കേറ്റു. പശ്ചിമ ബംഗാളിലെ നോര്‍ത്ത് 24 പര്‍ഗനാസ് ജില്ലയില് ഉച്ചയോടെയായിരുന്നു സംഭവം. പരിക്കേറ്റ മൂന്ന് പേരെയും ആശുപത്രിയില് പ്രവേശിപ്പിച്ചു.\nഒഴിഞ്ഞ സ്‌കൂൾ കെട്ടിടത്തിലായിരുന്നു പ്രവർത്തകർ ബോംബ് നിർമ്മിച്ചിരുന്നത്. ഇതിനിടെ ബോംബ് നിർമ്മാണത്തിനായി എത്തിച്ച സ്‌ഫോടക വസ്തു അബദ്ധത്തിൽ പൊട്ടിത്തെറിക്കുകയായിരുന്നു. ഉച്ചത്തിലുള്ള ശബ്ദം കേട്ടെത്തിയ നാട്ടുകാരാണ് പരിക്കേറ്റവരെ ആശുപത്രിയിൽ എത്തിച്ചത്. ഉടനെ വിവരം പോലീസിനെയും അറിയിച്ചു. പേലീസെത്തി സംഭവ സ്ഥലത്ത് പരിശോധന നടത്തി. സംഭവത്തിൽ അന്വേഷണം ആരംഭിച്ചിട്ടുണ്ട്. പരിക്കേറ്റവരുടെ ആരോഗ്യനിലയിൽ ആശങ്കപ്പെടാനില്ലെന്നാണ് വിവരം. ഇവരുടെ മൊഴിയെടുക്കും.\nBy Akash Harikumar on - June 28, 2021


കേരളത്തെ സഹായിക്കണമെന്ന് മലയാളത്തിൽ ഷെയ്ഖ് മുഹമ്മദ്; അടിയന്തര സഹായത്തിന് കമ്മിറ്റി - MALABAR FLASH\nHome Gulf Karunniyam News UAE കേരളം ഗള്‍ഫ് ഗള്‍ഫ് വാര്‍ത്തകള് കേരളത്തെ സഹായിക്കണമെന്ന് മലയാളത്തിൽ ഷെയ്ഖ് മുഹമ്മദ്; അടിയന്തര സഹായത്തിന് കമ്മിറ്റി\nകേരളത്തെ സഹായിക്കണമെന്ന് മലയാളത്തിൽ ഷെയ്ഖ് മുഹമ്മദ്; അടിയന്തര സഹായത്തിന് കമ്മിറ്റി\nദുബൈ: പ്രളയക്കെടുതി നേരിടുന്ന കേരളത്തിന് പൂർണ പിന്തുണയുമായി യുഎഇ വൈസ് പ്രസിഡന്റും പ്രധാനമന്ത്രിയും ദുബൈ ഭരണാധികാരിയുമായ ഷെയ്ഖ് മുഹമ്മദ് ബിൻ റാഷിദ് അൽ മക്തും രംഗത്തെത്തി.[www.malabarflash.com]\nനൂറ്റാണ്ടിലെ ഏറ്റവും മാരകമായ പ്രളയമാണ് കേരളത്തിൽ ഉണ്ടായിരിക്കുന്നത്. നൂറുകണക്കിനാളുകൾ മരിച്ചു, ആയിരക്കണക്കിനാളുകൾ ഭവന രഹിതരായി. ഈദ് അൽ അദ്ഹയുടെ മുന്നോടിയായി, ഇന്ത്യയിലെ സഹോദരങ്ങൾക്ക് സഹായ ഹസ്തം നീട്ടാൻ മറക്കരുതെന്ന് സമൂഹമാധ്യമത്തിൽ എഴുതിയ കുറിപ്പിൽ അദ്ദേഹം വ്യക്തമാക്കി.\nഫെയ്സ്ബുക്കിലും ട്വിറ്ററിലും മലയാളത്തിലാണ് ഷെയ്ഖ് മുഹമ്മദ് പ്രതികരണം നടത്തിയത്.\nദുരിത ബാധിതരെ സഹായിക്കാൻ യുഎഇയും ഇന്ത്യൻ സമൂഹവും ഒരുമിച്ചു പ്രവർത്തിക്കും. അടിയന്തര സഹായം നൽകാൻ ഒരു കമ്മിറ്റി രൂപവത്കരിച്ചിട്ടുണ്ട്. ഈ സംരംഭത്തിലേക്ക് ഉദാരമായി സംഭാവനചെയ്യാൻ ഏവരോടും അഭ്യർഥിക്കുന്നു. യുഎഇയുടെ വിജയത്തിന് കേരള ജനത എക്കാലവും ഉണ്ടായിരുന്നു. പ്രളയ ബാധിതരെ പിന്തുണക്കാനും സഹായിക്കാനും നമുക്ക് പ്രത്യേക ഉത്തരവാദിത്വമുണ്ടെന്നും ഷെയ്ഖ് മുഹമ്മദ് വ്യക്തമാക്കി.\nകേരളത്തെ സഹായിക്കുന്നതിന് യുഎഇ പ്രസിഡന്റിന്റെ നിർദേശത്തെ തുടർന്ന് അടിയന്തര കമ്മറ്റിയും യുഎഇ രൂപരികരിച്ചു. എമിറേറ്റ്സ് റെഡ് ക്രസന്റ്ും (ഇആർസി) യുഎഇയിലെ തിരഞ്ഞെടുത്ത മനുഷ്യാവകാശ സംഘടനകളുമാണ് ഇതിലുള്ളത്.\nനേരത്തെ, കേരളത്തിലുണ്ടായ പ്രളയത്തിലും മണ്ണിടിച്ചിലിലും ജീവൻ നഷ്ടമായതിൽ അനുശോചനം അറിയിച്ച് യുഎഇ പ്രസിഡന്റ് ഷെയ്ഖ് ഖലീഫ ബിൻ സായിദ് അൽ നഹ്യാൻ ഉൾപ്പെടെയുള്ളവർ ഇന്ത്യൻ രാഷ്ട്രപതി റാം നാഥ് കോവിന്ദിന് കേബിൾ സന്ദേശം അയച്ചിരുന്നു.\nപ്രളയത്തിൽ മരിച്ചവരുടെ കുടുംബാംഗങ്ങൾക്കും ദുരിതമനുഭവിക്കുന്നവർക്കും വേഗം സാധാരണ ജീവിതത്തിലേക്ക് തിരിച്ചുവരാൻ സാധിക്കട്ടെയെന്നാണ് സന്ദേശത്തിൽ പറഞ്ഞത്.


meera nandan latest pics: actress meera nandans latest pics go hit internet | Samayam Malayalam Photogallery\nactress meera nandans latest pics go hit internet\n'രാജകുമാരി കണക്കെ...'; പുത്തൻ ലുക്കിൽ ആരാധകരെ ഞെട്ടിച്ച് മീര നന്ദൻ!\nറിയാലിറ്റി ഷോയിലൂടെ ശ്രദ്ധേയയായ നടിയാണ് മീര നന്ദൻ. പാട്ടുകളുടെ റിയാലിറ്റി ഷോയിൽ മത്സരാർത്ഥിയാകാനെത്തിയ മീര നന്ദൻ എന്നാൽ മത്സരാർത്ഥിയായല്ല മീര ശ്രദ്ധിക്കപ്പെട്ടത്.\nഅവതാരകയായിരുന്ന രഞ്ജിനി ഹരിദാസിനൊപ്പം പലപ്പോഴായി വേദി പങ്കിട്ടുകൊണ്ടാണ് മീര നന്ദൻ ശ്രദ്ധിക്കപ്പെട്ടത്.\nപിന്നീട് ലാൽ ജോസ് സംവിധാനം ചെയ്ത ദിലീപ് ചിത്രം മുല്ലയിലൂടെയാണ് അഭിനയരംഗത്തേക്കെത്തുന്നത്.\nസിനിമകളിൽ നിറഞ്ഞ് താരം\nപിന്നീട് നിരവധി സിനിമകളിലായി മീര നിറഞ്ഞു നിന്നു.\nതുടർന്ന് അവസരങ്ങൾ കുറഞ്ഞപ്പോൾ നടി പ്രേക്ഷകരുടെ മുന്നിലേക്ക് വീണ്ടുമെത്തിയത് ആർജെ ആയിട്ടായിരുന്നു.\nദുബായിലെ മലയാളി എഫ്എം സ്റ്റേഷനിലൂടെയാണ് മീര ആർജെയായി മാറിയത്.\nസോഷ്യൽ മീഡിയയിലെ നിറസാന്നിധ്യം\nഇപ്പോൾ മീര സോഷ്യൽ മീഡിയയിൽ വളരെ സജീവമാണ്.\nഫോട്ടോഷൂട്ട് ചിത്രങ്ങൾ വൈറൽ\nമേക്കോവർ ലുക്കിലൂടെയും മീര വാർത്തകളിൽ നിറഞ്ഞിരുന്നു.\nഇപ്പോൾ പങ്കുവെച്ചിരിക്കുന്ന പുത്തൻ ചിത്രങ്ങളും വൈറലായി മാറിയിരിക്കുകയാണ്.\nWeb Title : actress meera nandans latest pics go hit internet\nമീര നന്ദൻ ചിത്രങ്ങൾ meera nandan latest pics Meera Nandan actress Meera Nandan actress meera nandan pics actress Meera Nandan\nവൈറ്റ് ടോപ്പും പച്ച മിനി സ്കേർട്ടുമിട്ട് താരസുന്ദരികൾ; സ്കൂൾ തുറന്നോ എന്ന് ആരാധകർഅടുത്ത ഗാലറി


ഷുഹൈബ് വധം: കൊലയാളികള് സഞ്ചരിച്ച കാര് കണ്ടെത്തി. - Kannur Varthakal\nHome / Kannur / ഷുഹൈബ് വധം: കൊലയാളികള് സഞ്ചരിച്ച കാര് കണ്ടെത്തി.\nഷുഹൈബ് വധം: കൊലയാളികള് സഞ്ചരിച്ച കാര് കണ്ടെത്തി.\nഷുഹൈബ് വധക്കേസ് പ്രതികള് ഉപയോഗിച്ച കാര് കണ്ടെത്തി. പാപ്പിനിശേരി അരോളി സ്വദേശി യു.പ്രശോഭ് ആണ് കാറിന്റെ ഉടമ. ഇന്ന് അറസ്റ്റിലായ കെ.അഖില് ആണ് കാര് വാടകയ്ക്കെടുത്തത് . കൊലനടത്തിയശേഷം 14 ന് രാവിലെ കാര് തിരികെ നല്‍കുകയും ചെയ്തു.\nഈ മാസം 12നാണ് മട്ടന്നൂരിലെ യൂത്ത് കോൺഗ്രസ് നേതാവ് ഷുഹൈബ് കൊല്ലപ്പെട്ടത്. ഇന്ന് രാവിലെ കേസിലെ5പ്രതികളെ കൂടി കസ്റ്റഡിയിലെടുത്തിരുന്നു


പുനപരിശോധനാ ഹര്‍ജി സുപ്രീംകോടതി തള്ളി; നിര്‍ഭയ കേസിലെ പ്രതികള്‍ക്ക് വധശിക്ഷ തന്നെ\nശിക്ഷ പുനപരിശോധിക്കണമെന്ന് ആവശ്യപ്പെട്ടുള്ള ഹര്‍ജി സുപ്രീംകോടതി തള്ളി. പ്രതികളായ പവന് കുമാര് ഗുപ്ത, മുകേഷ് കുമാര്, വിനയ് ശര്‍മ്മ, അക്ഷയ് കുമാര് എന്നിവരുടെ വധശിക്ഷയാണ് കോടതി ശരിവെച്ചത്\n09 Jul, 2018 at 02:30 PM\nനിര്‍ഭയ കേസില് പ്രതികള്‍ക്ക് വധശിക്ഷ തന്നെ നല്‍കണമെന്ന് സുപ്രീംകോടതി. ശിക്ഷാവിധി പുനപരിശോധിക്കണമെന്ന പ്രതികളുടെ ആവശ്യം കോടതി തള്ളി. കോടതി നിലപാടില് സന്തോഷമുണ്ടെന്നും എന്നാല് പോരാട്ടം അവസാനിക്കുന്നില്ലെന്നും നിര്‍ഭയയുടെ മാതാപിതാക്കള് പ്രതികരിച്ചു.\nനിര്‍ഭയ കേസിലെ പ്രതികള്‍ക്ക് വിചാരണ കോടതി നല്‍കിയ വധശിക്ഷ നേരത്തെ ഹൈക്കോടതിയും കഴിഞ്ഞ വര്‍ഷം മെയ് 5ന് സുപ്രീംകോടതിയും ശരിവെച്ചിരുന്നു. അപൂര്‍വ്വങ്ങളില് അപൂര്‍വ്വവും ഹീനവുമായ കുറ്റകൃത്യമെന്ന് വിലയിരുത്തിയായിരുന്നു സുപ്രീംകോടതിയുടെ വിധി. ഗുരുതര പിഴവുള്ള വിധിയാണ് ഇത് എന്ന് ചൂണ്ടിക്കാട്ടി പ്രതികളായ പവന് കുമാര് ഗുപ്ത, മുകേഷ് കുമാര്, വിനയ് ശര്‍മ്മ, അക്ഷയ് കുമാര് എന്നിവരാണ് പുനപരിശോധന ഹര്‍ജി സമര്‍പ്പിച്ചത്.\nഎന്നാല് മുന് വിധിയില് ഒരു പിഴവുമില്ലെന്ന് സുപ്രീംകോടതി വിലയിരുത്തി. നേരത്തെ സമര്‍പ്പിച്ച അപ്പീലിലുണ്ടായിരുന്ന വാദങ്ങള് അല്ലാതെ മറ്റൊന്നും പ്രതികള് പുനപരിശോധനാ ഹര്‍ജിയിലും ഉന്നയിച്ചിട്ടില്ലെന്ന് ചീഫ് ജസ്റ്റിസ് ദീപക് മിശ്ര അധ്യക്ഷനായ ബഞ്ച് ചൂണ്ടിക്കാട്ടി.\nകേസ് കെട്ടിച്ചമച്ചുവെന്ന പ്രതികളുടെ വാദം അവഗണിച്ച കോടതി പുനപരിശോധന എന്ന ആവശ്യത്തിന് തന്നെ പ്രസക്തിയില്ലെന്നും വ്യക്തമാക്കി. വിധി കേള്‍ക്കാന് നിര്‍ഭയയുടെ അമ്മയും സുപ്രീംകോടതിയില് എത്തിയിരുന്നു.\n2012 ഡിസംബര് 16നാണ് ഡല്‍ഹി കൂട്ടബലാത്സംഗം നടന്നത്. ഓടിക്കൊണ്ടിരിക്കുന്ന ബസ്സില് ക്രൂരപീഡനത്തിന് ഇരയായ പെണ്‍കുട്ടി 16 ദിവസത്തിന് ശേഷം ആശുപത്രിയില് വെച്ചാണ് മരിച്ചത്.


ഏഷ്യയിലെ രണ്ടാമത്തെ വലിയ സാഹിത്യോത്സവമായ കേരള ലിറ്ററേച്ചര് ഫെസ്റ്റിവലിന്റെ വിശദമായ കാര്യപരിപാടികള് അടങ്ങുന്ന പ്രോഗ്രാം ഷെഡ്യൂള് പ്രസിദ്ധപ്പെടുത്തി. സമകാലിക കലാ-സാഹിത്യ-സാംസ്‌കാരിക-സാമൂഹിക വിഷയങ്ങളില് സജീവമായ ചര്‍ച്ചകള്‍ക്കും സംവാദങ്ങള്‍ക്കും വഴിയൊരുക്കി ഡി.സി കിഴക്കെമുറി ഫൗണ്ടേഷന്റെ ആഭിമുഖ്യത്തില് ജനുവരി 10 മുതല് 13 വരെ കോഴിക്കോട് കടപ്പുറത്ത് വെച്ചാണ് ഈ സാഹിത്യോത്സവം അരങ്ങേറുന്നത്.\nരാജ്യാന്തര തലത്തില് ശ്രദ്ധനേടിയ നിരവധി പ്രഗത്ഭരായ എഴുത്തുകാരും ചിന്തകരും കേരള ലിറ്ററേച്ചര് ഫെസ്റ്റിവലില് പങ്കെടുക്കുന്നു. രാമചന്ദ്രഗുഹ, അരുന്ധതി റോയി, ഹര്‍ഷ് മന്ദിര്, സ്വാമി അഗ്‌നിവേശ്, ശശി തരൂര്, ജീത് തയ്യില്, മികി ദേശായ്, അനിത നായര്, കേകി ദാരുവല്ല, ദേവ്ദത്ത് പട്‌നായിക്, മനു എസ്.പിള്ള, റിച്ചാര്‍ഡ് സ്റ്റാള്‍മാന്, റസൂല് പൂക്കുട്ടി, ഗൗര് ഗോപാല്‍ദാസ്, അമീഷ് ത്രിപാഠി തുടങ്ങിയവരും കവികള്, എഴുത്തുകാര്, രാഷ്ട്രീയ ചിന്തകര്, കലാകാരന്മാര്, കാര്‍ട്ടൂണിസ്റ്റുകള്, വിമര്‍ശകര്, പരിഭാഷകര്, സാമൂഹികപ്രവര്‍ത്തകര്, നടന്മാര്, നിയമവിദഗ്ധര്, മാധ്യമപ്രവര്‍ത്തകര്, കേരളത്തിലെ മൂന്നുതലമുറയില്‍പ്പെട്ട പത്രപ്രവര്‍ത്തകര് എന്നിവരും ഒത്തുചേരുന്നു. മലയാളത്തിലെ പ്രശസ്ത സാഹിത്യകാരന് കെ. സച്ചിദാനന്ദനാണ് ഫെസ്റ്റിവല് ഡയറക്ടര്.\nകലാസാംസ്‌കാരിക സാഹിത്യ രംഗത്തെ പ്രവര്‍ത്തനങ്ങള്‍ക്ക് ഏറെ പ്രാമുഖ്യം നല്‍കുന്ന യൂറോപ്പിലെ വെയ്ല്‍സില് നിന്നുള്ള എഴുത്തുകാരും ചിന്തകരുമാണ് കെ.എല്.എഫിന്റെ ഇത്തവണത്തെ പ്രധാന അതിഥികള്. വെല്‍ഷ് സാഹിത്യത്തിലെ പ്രമുഖ എഴുത്തുകാരുടെയും കലാസാംസ്‌കാരിക പ്രവര്‍ത്തകരുടെയും സജീവസാന്നിദ്ധ്യം കെ.എല്.എഫില് ഉടനീളമുണ്ടാകും. കൂടാതെ അമേരിക്ക, ഇംഗ്ലണ്ട്, ജര്‍മ്മനി, ബെല്‍ജിയം, കാനഡ, സ്‌പെയ്ന്, ശ്രീലങ്ക തുടങ്ങി നിരവധി രാജ്യങ്ങളില് നിന്നുള്ള വിശിഷ്ടാതിഥികളും എത്തുന്നു. ഇന്ത്യന് ഭാഷകളില് നിന്ന് ഇത്തവണ മറാത്തി ഭാഷയ്ക്കാണ് കെ.എല്.എഫില് പ്രാധാന്യം നല്‍കുന്നത്. നാടകകൃത്തുക്കള്, കവികള്, നോവലിസ്റ്റുകള്, വിമര്‍ശകര്, ഗദ്യരചയിതാക്കള്, തുടങ്ങി മറാത്തി ഭാഷയിലെ വിശ്രുതരായ 12 എഴുത്തുകാരെയാണ് കെ.എല്.എഫ് വേദിയില് പരിചയപ്പെടുത്തുന്നത്. കാലിക വിഷയങ്ങളും സാഹിത്യവും കലയും എല്ലാം ചര്‍ച്ചയാകുന്ന കേരള ലിറ്ററേച്ചര് ഫെസ്റ്റിവലില് താത്പര്യമുള്ള എല്ലാ സഹൃദയര്‍ക്കും പങ്കുചേരാം.\nഡി.സി ബുക്‌സ് മെഗാ ബുക്ക് ഫെയര് തൃപ്പൂണിത്തുറയില് ജനുവരി മൂന്നു മുതല്


കെ. രാജു - വിക്കിപീഡിയ\nകേരളത്തിലെ വനം, മൃഗശാല, മൃഗസംരക്ഷണ വകുപ്പ് മന്ത്രി\nതിരുവഞ്ചൂർ, ജയലക്ഷ്മി, കെ.പി. മോഹനൻ\nഎ.കെ. ശശീന്ദ്രൻ, ജെ. ചിഞ്ചു റാണി\n(1953-04-10) ഏപ്രിൽ 10, 1953 (69 വയസ്സ്)\nAs of സെപ്റ്റംബർ 17, 2020\nപ്രമുഖ സി.പി.ഐ നേതാവും പുനലൂർ നിയമസഭാ മണ്ഡലത്തിൽ നിന്നുള്ള നിയമസഭാ സമാജികനുമാണ് കെ. രാജു. പുനലൂരിൽനിന്ന് മൂന്നു തവണ നിയമസഭാ തെരഞ്ഞെടുപ്പിൽ വിജയിച്ചു. സി.പി.ഐ. സംസ്ഥാനകൗൺസിൽ അംഗമാണ്.\nകൊല്ലം ജില്ലയിലെ ഏരൂർ നെട്ടയത്ത് പുത്തൻപുര വീട്ടിൽ ആദ്യകാല കമ്യൂണിസ്റ്റ് ജി. കരുണാകരന്റെയും കെ. പങ്കജാക്ഷിയുടെയും മകനായി 1ജനിച്ചു. നിയമബിരനിയമബിരുദം നേടി. എ.ഐ.എസ്.എഫിലൂടെ പൊതു പ്രവർത്തന രംഗത്തെത്തി. 2006-ൽ എം.വി. രാഘവനെ ആദ്യ തെരഞ്ഞെടുപ്പിൽ തോല്പിച്ചു.\n"https://ml.wikipedia.org/w/index.php?title=കെ._രാജു&oldid=3564987" എന്ന താളിൽനിന്ന് ശേഖരിച്ചത്\nകേരളത്തിലെ മൃഗശാല വകുപ്പ് മന്ത്രിമാർ\nഈ താൾ അവസാനം തിരുത്തപ്പെട്ടത്: 17:06, 25 മേയ് 2021.


തൊണ്ടയിലെ പുതിയ ഗ്രന്ഥി അര്‍ബുദ ചികിത്സാരംഗത്ത് സഹായകരം – Media Mangalam\nമനുഷ്യശരീരത്തില് പുതിയ അവയവഭാഗം നെതര്‍ലാന്‍ഡ്സിലെ ഒരു സംഘം ശാസ്ത്രജ്ഞര് കണ്ടെത്തി . മൂക്കിന് പിന്നില് തൊണ്ടയുടെ മുകളില് ഉള്‍ഭാഗത്തായാണ് ഒരു ജോടി ഉമിനീര്‍ഗ്രന്ഥികള്(salivary glands) നെതര്‍ലാന്‍ഡ്സ് കാന്‍സര് ഇന്‍സ്റ്റിട്യൂട്ടിലെ ശാസ്ത്രജ്ഞര് കണ്ടെത്തിയിരിക്കുന്നത്. പ്രോസ്റ്റ്രേറ്റ് കാന്‍സര് ചികിത്സയുമായി ബന്ധപ്പെട്ട് സിടി സ്‌കാനും പോസിട്രോണ് എമിഷന് ടോമോഗ്രഫി(PET) സ്‌കാനും സംയോജിപ്പിച്ച് നടത്തി വന്ന PSMA PET-CT സ്‌കാന് ഗവേഷണങ്ങള്‍ക്കിടയിലാണ് ‘അബദ്ധവശാല്’ ഈ ശരീരഭാഗം ശാസ്ത്രജ്ഞരുടെ ശ്രദ്ധയില് പെട്ടത്.ഇതുവരെ മെഡിക്കല് ശാസ്ത്രലോകത്തിന് അജ്ഞാതമായിരുന്ന ഈ ഗ്രന്ഥികളുടെ സാന്നിധ്യം നൂറോളം അര്‍ബുദരോഗികളില് പരിശോധന നടത്തി ശാസ്ത്രജ്ഞര് ഉറപ്പുവരുത്തിയതായി റേഡിയോതെറാപ്പി ആന്‍ഡ് ഓങ്കോളജി(Radiotherapy and Oncology) ജേണലില് പ്രസിദ്ധീകരിച്ച പഠന റിപ്പോര്‍ട്ടില് പറയുന്നു.\nനാവിനടിയിലും താടിയെല്ലിന് കീഴെയും താടിയെല്ലിന് പുറകിലും സ്ഥിതി ചെയ്യുന്ന മൂന്ന് ഉമിനീര് ഗ്രന്ഥികളാണ് ഇതു വരെ കണ്ടെത്തിയതില് ഏറ്റവും വലിയവ. ഇവ കൂടാതെ തൊണ്ട, വായ എന്നിവടങ്ങളിലെ ശ്ലേഷ്മകലകളില് അതിസൂക്ഷ്മമായ ആയിരക്കണക്കിന് ഉമിനീര്‍ഗ്രന്ഥികളുണ്ടെന്നും അക്കാരണത്താല് തന്നെ ഇത്രയും വലിപ്പമുള്ള ഗ്രന്ഥികള് ഇപ്പോള് മാത്രം കണ്ടെത്താനായതില് അദ്ഭുതമുണ്ടെന്നും വൗട്ടര് വോഗല് പറഞ്ഞു.\nഈ ഗ്രന്ഥികളുടെ കണ്ടുപിടിത്തം അര്‍ബുദ ചികിത്സാരംഗത്ത് സഹായകരമായേക്കുമെന്ന് നെതര്‍ലാന്‍ഡ്സ് കാന്‍സര് ഇന്‍സ്റ്റിട്യൂട്ടിലെ റേഡിയേഷന് ഓങ്കോളജിസ്റ്റ് ഡോ. വൗട്ടര് വോഗല് പറഞ്ഞു.മൂക്കിന് പിന്നിലെ പ്രത്യേക ഭാഗത്തു(nasopharynx region)ള്ള ഗ്രന്ഥികളുടെ സാന്നിധ്യം ശാസ്ത്രജ്ഞരുടെ ചിന്തയില് പോലും ഇതു വരെ കടന്നുവന്നിരുന്നില്ല. ടോറസ് ട്യൂബറിസ് (torus tubaris) എന്ന തരുണാസ്ഥിയ്ക്ക് മുകളിലായി സ്ഥിതി ചെയ്യുന്ന വിധത്തില് കണ്ടെത്തിയതിനാല് ഈ ഗ്രന്ഥിജോടിയ്ക്ക് ട്യൂബറിയല് സലൈവറി ഗ്ലാന്‍ഡ്സ്(tubarial salivary glands) എന്നാണ് ശാസ്ത്രജ്ഞര് നല്‍കിയിരിക്കുന്ന പേര്. ഏകദേശം 1.5 ഇഞ്ചോ(3.9 സെന്റിമീറ്റര്)ളമാണ് ഇവയ്ക്ക് കണക്കാക്കിയിരിക്കുന്നത്. ഇത്രയും വലിപ്പമുള്ള ഗ്രന്ഥികള് ഇതു വരെ ശ്രദ്ധയില് പെടാത്തതിന്റെ ആശ്ചര്യത്തിലാണ് ശാസ്ത്രജ്ഞര്.\n99 പ്രോസ്റ്റേറ്റ് രോഗികളുള്‍പ്പെടെ 100 പേരെ പഠനവിധേയരാക്കിയാണ് ഈ പുതിയ ഗ്രന്ഥികളുടെ സാന്നിധ്യം ശാസ്ത്രജ്ഞര് ഉറപ്പു വരുത്തിയത്. കൂടാതെ രണ്ട് കഡാവറുകളിലും ഇവര് പരിശോധന നടത്തിയിരുന്നു. PSMA PET-CT സ്‌കാനിങ്ങില് രോഗികളില് ഒരു റേഡിയോ ആക്ടീവ് ട്രെയ്സര് കടത്തിവിടുകയാണ് ഡോക്ടര്‍മാര് ചെയ്യുന്നത്. സാധാരണ ഉപയോഗിക്കുന്ന സ്‌കാനിങ് രീതിയേക്കാള് കൂടുതല് വ്യക്തതയുള്ള ചിത്രം ലഭിക്കാന് ഇത് സഹായകമാണ്.\nഅര്‍ബുദചികിത്സാരംഗത്ത് ഏറെ പ്രാധാന്യമുള്ളതാണ് പുതിയ കണ്ടുപിടിത്തമെന്ന് വൗട്ടര് വോഗല് പറയുന്നു. രോഗികളില്‍നിന്ന് ഉമിനീര്‍ഗ്രന്ഥികള് നീക്കം ചെയ്യാതിരിക്കാനായി ഡോക്ടര്‍മാര് പരമാവധി റേഡിയേഷന് ചികിത്സയ്ക്കാണ് മുതിരുന്നത്. ഇവ നീക്കം ചെയ്യുന്നത് മൂലം രോഗികള്‍ക്ക് ഭക്ഷണം കഴിക്കുന്നതിനും സംസാരിക്കുന്നതിനും പ്രയാസം ഉണ്ടാക്കും. പുതിയതായി കണ്ടെത്തിയ ഗ്രന്ഥികള് ഉപയോഗപ്പെടുത്തി ചികിത്സയുടെ ഫലമായി രോഗികള്‍ക്കുണ്ടായേക്കാവുന്ന പാര്‍ശ്വഫലങ്ങള് കുറയ്ക്കാന് കഴിയുമെന്ന പ്രതീക്ഷയിലാണ് ശാസ്ത്രജ്ഞര്.\nസ്വര്‍ണക്കടത്ത് കേസ്: ശിവശങ്കര് പ്രതിയല്ലെന്ന് എന്‍ഐഎ, ജാമ്യഹര്‍ജി തീര്‍പ്പാക്കി